Cyngor Gwynedd yn croesawu cyhoeddiad ail gartrefi Llywodraeth Cymru – Golwg360\n"Moment arwyddocaol" wrth i Lywodraeth Cymru gychwyn ar y broses i wneud newidiadau i reoliadau cynllunio i fynd i’r afael ag effaith ail gartrefi\nMae Cyngor Gwynedd wedi croesawu cyhoeddiad Llywodraeth Cymru eu bod am gychwyn ar y broses o wneud newidiadau i reoliadau cynllunio, ymhlith cynigion eraill, i fynd i’r afael ag effaith ail gartrefi.\nDaw’r newyddion yn dilyn blynyddoedd o lobïo gan Gyngor Gwynedd, sydd wedi cynnwys cyflwyno tystiolaeth fanwl ac argymhellion o reoliadau i Lywodraeth Cymru fis Rhagfyr y llynedd.\nMae swyddogion o’r ddau sefydliad hefyd wedi cydweithio ar y ffordd ymlaen drwy gydol y cyfnod yn arwain at y cyhoeddiad.\nNawr, bydd yno ymgynghoriad sy’n ofynnol yn gyfreithiol i ddiwygio’r rheoliadau cynllunio ar gyfer ail gartrefi a gosodiadau gwyliau.\nMae Llywodraeth Cymru hefyd wedi cyhoeddi y bydd yn treialu ystod ehangach o fesurau ar lefel leol yn Nwyfor, ardal o Wynedd sydd wedi gweld cynnydd sylweddol mewn ail gartrefi ers dechrau’r pandemig.\n“Mae hon yn foment arwyddocaol,” meddai’r Cynghorydd Dyfrig Siencyn, arweinydd Cyngor Gwynedd.\n“Am y tro cyntaf, mae Llywodraeth Cymru wedi cydnabod bod ganddi rôl allweddol i’w chwarae i sicrhau y gall y genhedlaeth hon a chenedlaethau’r dyfodol barhau i fyw yn ein cymunedau arfordirol a gwledig fel mater o gyfiawnder cymdeithasol.\nBydd yr ymgynghoriad ar gyfer cyflwyno dosbarthiadau defnydd cynllunio ar wahân ar gyfer cartrefi cynradd, ail gartrefi a gosodiadau gwyliau, a gafodd ei lansio heddiw (dydd Mawrth, Tachwedd 23) gan Lywodraeth Cymru, yn cychwyn yn fuan, gyda’r tystiolaeth a gaiff ei chasglu’n helpu i benderfynu a fydd y newidiadau polisi yn mynd yn eu blaen ai peidio.\nCyngor Gwynedd “ar flaen y gad”\n“Yn dilyn y cyhoeddiad heddiw, gall y trafodaethau ymarferol ynglŷn â rheoli ail gartrefi, cartrefi gwyliau ac AirBnBs ddechrau o ddifri,” meddai Dyfrig Siencyn.\n“Rwy’n falch o’r ffaith bod Cyngor Gwynedd wedi bod ar flaen y gad yn yr ymgyrch i sicrhau’r newidiadau cenedlaethol yma ac am y gwaith manwl y tu ôl i’r llenni gan ein swyddogion i lunio achos clir dros yr angen am newidiadau ar y lefel genedlaethol.\n“Mae hi bellach yn hanfodol bod pawb sydd am weld dyfodol bywiog a chynaliadwy i’n cymunedau, yn cymryd rhan yn y broses ymgynghori.\n“Rydym am sicrhau bod y dystiolaeth yn glir o blaid newid.\n“Bydd Cyngor Gwynedd yn parhau i chwarae ein rhan lawn wrth sicrhau bod y cynigion hyn yn llwyddo ac edrychwn ymlaen at eistedd i lawr gyda’r Llywodraeth i drafod holl fanylion eu cynigion a sut y gellir eu gweithredu’n effeithiol ar lawr gwlad yma yng Ngwynedd.”\nDywedodd y Cynghorydd Craig ab Iago, Aelod Cabinet Tai ac Eiddo Cyngor Gwynedd. ei fod “yn falch iawn o glywed am ymrwymiad Llywodraeth Cymru i ddarparu cyllid ychwanegol ar gyfer cartrefi gwag”.\n“Yng Ngwynedd, rydym wedi cyflawni llawer dros y blynyddoedd diwethaf a, chyda’n cefnogaeth a’n cymorth, mae 655 o dai gwag wedi’u dwyn yn ôl i ddefnydd,” meddai.\n“Edrychaf ymlaen at allu gwneud llawer mwy gyda’r gefnogaeth ychwanegol yma.\n“Yn ddiweddar, mabwysiadwyd ein Cynllun Gweithredu Tai uchelgeisiol sy’n ceisio sicrhau bod gan bobol Gwynedd fynediad i gartref addas sydd o safon uchel, yn fforddiadwy ac yn gwella ansawdd eu bywyd.\n“Bydd y mesurau ychwanegol a gyhoeddwyd gan Lywodraeth Cymru heddiw yn cefnogi’r uchelgais hon ac yn darparu mwy o gyfleoedd i bobol Gwynedd fyw yn eu cymunedau.”


Pwyllgor yr Economi, Seilwaith a Sgiliau: Blwyddyn yn ddiweddarach – Digwyddiad i randdeiliaid – Blog y Cynulliad\nPwyllgor yr Economi, Seilwaith a Sgiliau: Blwyddyn yn ddiweddarach – Digwyddiad i randdeiliaid\nFlwyddyn ar ôl ei ddigwyddiad cyntaf i randdeiliaid ym mis Gorffennaf 2016, gwahoddodd Pwyllgor yr Economi, Seilwaith a Sgiliau amrywiaeth eang o randdeiliaid yn ôl i fyfyrio ar uchafbwyntiau’r flwyddyn ac i ystyried y blaenoriaethau sy’n dod i’r amlwg ar gyfer y Pwyllgor y flwyddyn nesaf.\nAr 19 Gorffennaf 2017 bu Aelodau’r Pwyllgor yn trafod â rhanddeiliaid sut y mae’r Pwyllgor wedi darparu o ran ei raglen waith, a’r hyn y gallwn ei wneud i ddatblygu pethau, yn enwedig:\nBeth oedd uchafbwyntiau blwyddyn gyntaf y Pwyllgor? Beth y gallai’r Pwyllgor fod wedi’i wneud yn well?\nBeth yw’r tueddiadau neu’r digwyddiadau allweddol dros y 12 i 18 mis nesaf?\nA yw’r amseru yn iawn ac a oes unrhyw beth ar goll yn syniadau cychwynnol y Pwyllgor am waith yn y dyfodol?\nY themâu allweddol a oedd yn dod i’r amlwg o lawer o’r trafodaethau oedd effaith gadael yr UE a phwysigrwydd strategaeth economaidd Llywodraeth Cymru, sydd ar fin cael ei chyhoeddi.\nDiolch i bawb a gymerodd ran\nDiolchodd Russell George AC, Cadeirydd Pwyllgor yr Economi, Seilwaith a Sgiliau, i bawb a gymerodd ran am rannu eu profiad a’u harbenigedd. Dywedodd:\n“Flwyddyn ar ôl i ni wahodd amrywiaeth o randdeiliaid gyntaf i roi gwybod i ni am yr hyn y dylem ei wneud fel Pwyllgor, roeddem yn awyddus i glywed beth oedd eu barn am yr hyn a wnaed gennym. Ac i weld beth oedd eu barn am rai o’n syniadau sy’n datblygu ar gyfer y flwyddyn i ddod.\n“Ar ôl y trafodaethau heddiw, rwy’n credu ein bod ar y trywydd iawn i ddatblygu rhaglen waith sy’n ymgorffori safbwyntiau rhanddeiliaid ar y tair prif elfen o’n cylch gwaith, sef yr economi, seilwaith a sgiliau.”\nBydd y tîm clercio yn defnyddio’r syniadau a’r sylwadau a gafwyd gan randdeiliaid i lywio papur, a fydd yn nodi blaenoriaethau ac ymchwiliadau ar gyfer y flwyddyn i ddod, y bydd y Pwyllgor yn ei ystyried ym mis Medi.\nLlais Cryfach i Gymru mewn Prydain sy’n Newid


Partneriaeth a chydweithio yn brif themâu yn agoriad swyddfa Prifysgol Bangor yn Beijing, Tsieina – Newyddion a Digwyddiadau, Prifysgol Bangor\nPartneriaeth a chydweithio yn brif themâu yn agoriad swyddfa Prifysgol Bangor yn Beijing, Tsieina\nMae Prifysgol Bangor wedi agor yn swyddogol swyddfa yn Beijing, Tsieina. Arweiniwyd y lansio gan Is-Ganghellor y Brifysgol, yr Athro John G Hughes. Roedd hefyd yn cynnwys anerchiadau gan Lysgennad y DU i Tseina, Sebastian Wood CMG a Cyfarwyddwr An Yuxiang o Ganolfan Gwasanaethau Cyfnewid Ysgolheigion Tsieina (CSCSE), Llysgenad Prydain, Sebastian Wood a'r Is-Ganghellor yr Athro Hughes (CSCSE). Roedd y digwyddiad hefyd yn cynnwys arwyddo Memorandwm o Ddealltwriaeth rhwng CSCSE a Phrifysgol Bangor.\nYn ei ragarweiniad, meddai’r Athro Hughes: “Erbyn hyn mae Bangor yn gyrchfan boblogaidd i fyfyrwyr o Tsieina ac mae Tsieina yn cynrychioli rhan allweddol o strategaeth Bangor i recriwtio 20% o’i myfyrwyr o dramor.” Fodd bynnag, nid recriwtio ond partneriaeth oedd y thema y tu ôl i’r digwyddiad. Dangoswyd ymrwymiad Bangor i hyn drwy’r cytundeb efo CSCSE a arwyddwyd yn ystod yr un digwyddiad.\nMeddai’r Athro John Hughes, “Partneriaeth yw'r ffordd ymlaen, ac nid yn unig o ran recriwtio a chyfnewid myfyrwyr ond mewn meysydd fel cydweithio ar ymchwil a sicrhau ansawdd. Mae’n rhaid cael ymddiriedaeth a gweithgareddau ar y cyd yn sail i’r partneriaethau hyn.” Aeth ymlaen i ddweud: “Yn fy marn i mae gan y sector addysg yn y DU lawer i’w ddysgu oddi wrth ein cymheiriaid yn Tsieina. Bydd y swyddfa newydd a’r Memorandwm o Ddealltwriaeth efo CSCSE yn dangos bwriad Bangor i fod yn flaenllaw gyda’r cyfnewid gwybodaeth hwn.”\nLlysgennad Wood yn trafod efo'r Is-Ganghellor, yr Athro John G. HughesYn ei anerchiad, parhaodd y Llysgennad Wood efo’r thema partneriaeth gan ddweud, “Mae Prif Weinidogion China a’r DU yn ddiweddar wedi cadarnhau eu hymrwymiad i ‘bartneriaeth ar gyfer twf’, gyda’r naill yn cyfrannu at strategaethau datblygiad y llall.” Aeth ymlaen i drafod sut yr oedd Tsieina yn symud i’r cyfnod nesaf o ddatblygiad, bod y DU mewn sefyllfa dda i fod yn bartner gwerthfawr yn natblygiad sector gwasanaethau Tsieina, yn arbennig sectorau megis cyllid, busnes ac addysg. Gorffennodd drwy longyfarch Bangor ar sefydlu swyddfa Beijing gan ddweud: “Rwy’n hyderus y bydd hyn yn arwain at ymestyn perthynas Bangor efo partneriaid Tsieina, er budd pawb.”\nCyn arwyddo’r cytundeb, meddai Cyfarwyddwr Yuxiang, gan bwysleisio eto thema partneriaeth, “Mae hwn yn ddiwrnod arbennig i CSCSF a Bangor gan fod y cytundeb yn dyfnhau cydweithrediad rhwng y ddau sefydliad, er budd y ddau, a darparu cyfleoedd ehangach i fyfyrwyr Tsieineaidd.”\nIs-Ganghellor Athro John G. Hughes efo Cyfarwyddwr Swyddfa Beijing, Luna Wu Wrth gloi’r digwyddiad dywedodd Dr Xinyu Wu, Cyfarwyddwraig Datblygu Rhyngwladol y Brifysgol, ei bod yn disgwyl y byddai’r math yma o ddigwyddiad yn galluogi partneriaid i gynyddu “parch, dealltwriaeth o’i gilydd, ynghyd â chydweithrediadau a fydd o fudd i’r naill a’r llall.”\nYn bresennol hefyd roedd tîm marchnata addysg y Cyngor Prydeinig, uwch gynrychiolwyr o nifer o brifysgolion partner Prifysgol Bangor yn Beijing, yn cynnwys Prifysgol Normal Beijing, Prifysgol Gwyddor Wleidyddol a’r Gyfraith Tsieina, Prifysgol Renmin, Prifysgol Beihang, Gweinyddiaeth y Wladwriaeth ar Faterion Arbenigwyr Tramor (SAFEA) a Chanolfan Gwasanaethau Cyfnewid Ysgolheigion Tsieina, (CSCSE) a nifer o raddedigion Prifysgol Bangor.


WYNNE , ELLIS ( Bywg. , 1038)\nYm mhlwy Llandanwg (nid ‘ Llanfihangel y Traethau ’) y mae'r Lasynys .\nWYNNE , ELLIS ( 1670/1 - 1734 ), clerigwr a llenor ,\nawdur Gweledigaetheu y Bardd Cwsc ; g. Mawrth 1670/1 yn y Lasynys , gerllaw Harlech (ac ym mhlwyf Llanfihangel-y-Traethau ), yn fab i Edward Wynne , a oedd yn disgyn o deulu adnabyddus yn sir Feirionnydd ( Wynne , Glyn Cywarch ); mam Ellis Wynne oedd etifeddes y Lasynys . Ni ddarganfuwyd, hyd yn hyn, ym mhle y cafodd Ellis Wynne ei addysg cynnar na pha fodd y treuliodd ei amser hyd nes yr aeth i Goleg Iesu , Rhydychen , 1 Mawrth 1691/2 . Arferid credu iddo adael Rhydychen heb radd, ond y mae tystiolaeth ddiweddar ( A. I. Pryce , Diocese of Bangor during three centuries a N.L.W. Vivian MS. 31 ) yn awgrymu iddo raddio'n B.A. (a chymryd gradd M.A. wedi hynny). Gradd neu beidio y mae digon o dystiolaeth ei fod yn ŵr a gawsai addysg dda a'i fod o deulu diwylliedig. Dywedai traddodiad lleol iddo fod yn dilyn y gyfraith cyn i'w gâr Humphrey Humphreys , esgob Bangor (a Henffordd wedi hynny) [q.v.] , awgrymu iddo gymryd urddau eglwysig. Cafodd ei ordeinio'n ddiacon ar 24 Rhagfyr ac yn offeiriad ar y dydd olaf o'r un mis yn y flwyddyn 1704 .\nPriododd Ellis Wynne (1) Medi, 1698 , â Lowry Wynne , Moelyglo , cares a chymdoges iddo (bu hi f. ym mis Gorffennaf 1699 ar enedigaeth eu cyntaf-anedig, Edward , a fu yntau f. cyn cyrraedd ei ddwyflwydd oed); a (2) â Lowry Lloyd , Hafod Lwyfog , Beddgelert . Ganwyd naw o blant o'r ail briodas; sonnir isod am William , yr ail fab, ac Edward , y mab ieuengaf.\nAr y dydd cyntaf o Ionawr 1704/5 daeth Ellis Wynne yn rheithor plwyf cyfagos Llandanwg ; yr oedd gofal capelwriaeth Llanbedr hefyd arno. Ym mis Tachwedd 1706 ysgrifennodd lythyr at yr arglwyddes Margaret Owen , gweddw Syr Robert Owen , Porkington ( Brogyntyn yn awr), swydd Amwythig (â chysylltiad ganddo hefyd â Glyn Cywarch ), gan ddechrau fel hyn — ‘ My Parishioners of Llandanwg and my Self are extreamly desirous of a Chappell again at Harlech … ’ (un o lythyrau Brogyntyn , yn y Llyfrgell Genedlaethol ; gw. ef., ynghyd â llythyr arall gan Ellis Wynne yng nghasgliad Brogyntyn , yn Dauganmlwyddiant Ellis Wynne, Llawlyfr y Dathliad , 1934 , ac yn Jnl. Merioneth Historical Soc. , 1949 ). Yn 1711 rhoes heibio ofalu am Llandanwg (a Llanbedr ) ac o fis Gorffennaf y flwyddyn honno hyd ei farwolaeth bu'n rheithor Llanfair-juxta-Harlech . (Gw. manylion am ei waith fel offeiriad a'i fywyd yn gyffredinol, a rhestr o rai o'i lyfrau a'i lawysgrifau, yn Dauganmlwyddiant Ellis Wynne ).\nFe gofir am Ellis Wynne yn fwyaf dim fel awdur Gweledigaetheu y Bardd Cwsc , a argraffwyd am y tro cyntaf yn 1704 , yn Llundain ; o'r clasur pros nodedig hwn yr oedd o leiaf 32 o argraffiadau wedi ymddangos hyd at y flwyddyn 1932 ac o leiaf tri chyfieithiad Saesneg wedi eu paratoi — ceir manylion yn Jnl. of the Welsh Bibliog. Soc. , iv, 199-208. Yr oedd yr awdur wedi cyhoeddi eisoes ( Llundain , 1701 ) ei gyfieithiad ( Rheol Buchedd Sanctaidd … )o Holy Living … Jeremy Taylor . Yn 1710 ymddangosodd ei argraffiad o'r Llyfr Gweddi Gyffredin . Yn y Llyfr Gweddi hwn yr argraffwyd ei emyn mwyaf adnabyddus, sydd yn dechrau ‘ Myfi yw'r Adgyfodiad Mawr ’; cafwyd pedwar emyn arall ganddo, ynghyd â fersiwn o un o'r salmau a dwy garol plygain, mewn gyhoeddwyd wedi iddo farw, gan Edward Wynne , sef yn Prif Addysc y Cristion … 1755 . Bu Ellis Wynne f. 13 Gorffennaf 1734 a chladdwyd ef o dan yr allor yn Llanfair-juxta-Harlech .\nAil fab Ellis Wynne o'r ail wraig oedd WILLIAM WYNN ( 1704 - 1761 ), clerigwr ; g. 14 Gorffennaf (a'i fedyddio 15 Gorffennaf ) 1704 . Cafodd ef ei addysg yng Nghaer dan Dr. Henchman , yn Llanegryn , sir Feirionnydd , dan John Edwards , 1717-22 , ac yng Ngholeg Iesu , Rhydychen , 10 Mawrth 1722/3 hyd Gorffennaf 1726 ( B.A. ac M.A. ). Ordeiniwyd ef yn ddiacon ym Mangor , 6 Awst 1726 , ac yn offeiriad ar 14 Gorffennaf 1728 . Bu'n gurad Llanaber i gychwyn ( 13 Awst 1726–Medi 1731 ), a bu'n gwasnaethu ym Mallwyd a sir Fôn cyn dychwelyd i sir Feirionnydd yn 1733 yn guard i'w dad yn Llanfair-juxta-Harlech a'i ddilyn, 21 Medi 1734 , yn rheithor y plwyf hwnnw. Ym mis Ebrill 1750 daeth yn rheithor Llanaber .\nPriododd William Wynn (1) 28 Ionawr 1733/4 , â Jane , ferch William Wynne , Maesyneuadd , gerllaw Harlech (bu hi f. 9 Rhagfyr 1734 , ar enedigaeth plentyn); a (2) â Jane , ferch Hugh Lloyd , Trallwyn , sir Gaernarfon . O'r ail briodas cafwyd unig ferch, Ellin (gw. manylion pellach yn Dauganmlwyddiant Ellis Wynne … ). Bu William Wynne f. ym mis Gorffennaf 1761 .\nBedyddiwyd EDWARD WYNNE ( 1715 - 1767 ), mab ieuengaf Ellis Wynne , 25 Mawrth 1714/5 . Cyfeiriwyd eisoes at ei gyfieithiad ( Prif Addysc y Cristion …) a gyhoeddwyd yn 1755 pan oedd yn gurad Llanaber o dan ei frawd William ; bu wedyn yn offeiriad Penmorfa , sir Gaernarfon . Y mae cyfeiriadau ato yn ewyllys ei dad ac yn llyfrau nodiadau ei frawd William ; ceir manylion llawn yn Dauganmlwyddiant ac mewn erthyglau yn Jnl. of the Welsh Bibliog. Soc. , 1934 .\nLlyfryddiaeth lawn yn Dauganmlwyddiant Ellis Wynne, Llawlyfr y Dathliad yn eglwysi Llanfair a Llandanwg, ac yng ngholeg Harlech, Gorffennaf 17, 1934 (Aberystwyth, 1934) , 1934 ;\ngw. hefyd erthygl gan John Lloyd yn Cylchgrawn Cymdeithas Hanes a Chofnodion Sir Feirionydd , i, 1949 .


Hafan > Byw > Casgliadau Bagiau Du\nGall cartrefi’r Fro roi uchafswm o 2 fag du o wastraff y cartref mas i’w casglu bob pythefnos.\nCasgliadau: Bob pythefnos\nRhowch eich bagiau du mas i’w casglu cyn 7.00am ar eich diwrnod casglu.\nBydd angen defnyddio bagiau du o faint safonol\nNi chesglir bagiau mawr iawn megis bagiau biniau olwynion\nPan gaiff bagiau du ychwanegol eu cyflwyno, ni chânt eu casglu a gallai camau gorfodi gael eu cymryd\nDros y Nadolig a’r Flwyddyn Newydd, ni fydd y cyfyngiad yn berthnasol\nNi fydd eich diwrnod casglu yn newid\nlwfans bagiau ychwanegol\nAngen mwy o help? Os oes yn eich cartref:\nAdnewyddu Lwfans Bagiau Ychwanegol\nA oes angen i chi adnewyddu eich cyflenwad o fagiau porffor?\nYdych chi'n dal i fodloni'r meini prawf ar gyfer y lwfans ychwanegol?\nBydd aelod o'n tîm yn hapus i drafod adnewyddu’r bagiau gyda chi.


Y Rhufeiniaid yn Ne Cymru -Introduction\nY Rhufeiniaid yn Ne Cymru\nY fyddin Rufeinig\nCrefft a diwydiant\nBu’r ardal sydd bellach yn ffurfio congl dde ddwyrain Cymru dan reolaeth y Rhufeiniaid am tua thair canrif a hanner - yr un faint o amser ag sydd rhyngom ni â’r Rhyfel Cartref. Adeg y goncwest Rufeinig roedd Prydain ym meddiant cyfres o lwythau, rai ohonynt yn gyfeillgar tuag at y Rhufeiniaid tra’r oedd eraill yn eu gwrthwynebu’n chwyrn. Cofnododd awduron Rhufeinig bod y Silwriaid yn ein hardal ni yn elyniaethus a rhyfelgar, ac yn achosi cryn drafferth iddyn nhw. Roedd byddin y Rhufeiniaid wedi cyrraedd ochr ddwyreiniol tiriogaeth y Silwriaid erbyn tua 47OC, ond ni chwblhawyd y goncwest tan ganol y 70au.\nYn dilyn y goncwest, ni cheir hanes am y Silwriaid, felly mae’r hyn a wyddom amdanyn nhw yn deillio o’r archaeoleg. Adeiladodd byddin y Rhufeiniaid rwydwaith o gaerau a ffyrdd er mwyn sefydlu rheolaeth dros yr ardal, a hwy oedd yn gyfrifol yn wreiddiol am weinyddu. Fodd bynnag, polisi’r Rhufeiniaid oedd datganoli llywodraeth leol i’r cymunedau lleol cyn gynted ag y gellid ymddiried ynddyn nhw. Ar ddechrau’r ail ganrif cafodd adeiladau gweinyddol - #fforwm a basilica (sgwâr colofnresog gyda neuadd wedi’i rhannu’n gorff ac eiliau) gydag adeiladau eraill gan gynnwys siambr y cyngor - eu hadeiladu yn anheddiad newydd Venta Silurum (Caerwent), sy’n dangos bod hyn wedi digwydd. Byddai’r cyngor llwythol (yr ordo) yn cynnwys dynion lleol amlwg (nid oedd menywod yn gymwys), a rhai o leiaf ohonynt mae’n debyg yn feibion neu’n wyrion i’r penaethiaid a oedd wedi gwrthwynebu ymlediad y Rhufeiniaid. Mae’n bosibl eu bod hefyd wedi cynnwys disgynyddion milwyr a oedd wedi ymddeol ac wedi priodi i mewn i deuluoedd lleol.\nParhaodd y fyddin i feddiannu o leiaf rai o’r caerau hyd at y 3edd a’r 4edd ganrif - ail-adeiladwyd Caerdydd yn unol â syniadau diweddaraf pensaernïaeth filwrol tua diwedd y 3edd ganrif. Fodd bynnag, ni wyddom ai’r rheswm am hyn oedd bod cefn gwlad yn dal braidd yn ansefydlog ynteu oherwydd bod ar y wladwriaeth angen rhywle yn gartref i’r milwyr. Darparwyd amddiffynfeydd i Gaer-went nad oeddent, ar y cychwyn, ond mater o falchder dinesig yn unig, ond mae’r ffaith bod rhwystr wedi’i roi wrth gât y de a rhagfuriau wedi’u hadeiladu ganol y 4edd ganrif yn awgrymu bod yna wir angen am amddiffynfeydd erbyn hynny. Ai’r rheswm am hyn oedd yr aflonyddwch yng nghefn gwlad ynteu’r bygythiad y byddai ysbeilwyr yn cyrraedd o’r tu hwnt i Fôr Iwerddon? Fodd bynnag, mae diffyg crochenwaith a darnau arian o’r rhan fwyaf o ffermydd yn ystod ail hanner y 4edd ganrif yn awgrymu naill ai bod eu trigolion wedi mynd a’u gadael ynteu fod y rheiny bellach yn hunangynhaliol a heb angen prynu nwyddau tŷ.


Gwneuthurwr a Chyflenwr Pwmp Carthffosiaeth Submersibel China YW | Winclan\nPlât Ffrâm Pwmp Slyri-032\nPlât Clawr Ffrâm\nPwmp Carthffosiaeth Submersibel YW\nMae cyfres YW o bympiau carthffosiaeth tanddwr yn cael eu datblygu gan y cwmni yn seiliedig ar amsugno'r technolegau a ddefnyddir ar gyfer gwneud cynhyrchion tebyg yn rhyngweithiol. Mae ganddo fanteision effeithlonrwydd uchel, atal troellog, dim rhwystr, cyplu awtomatig, dibynadwyedd ac awtomeiddio mewn rheolaeth.Moreover, mae'n cynnwys nodwedd unigryw o ran tynnu gronynnau solet a sbwriel ffibr hir.\nDaw'r pympiau hyn mewn diamedrau o 50-600mm, gyda'r gyfradd llif o 10-7000m3 / H, y pen 5-60m, pŵer abd o 1.5-315KW, gan alluogi pasio gronynnau solet mewn diamedrau o 20-148mm.\nDefnyddiau a Featurs\nDefnyddir cyfres YW o bympiau carthffosiaeth tanddwr yn bennaf mewn prosiectau trefol, a'r meysydd gweithgynhyrchu, hopsital, gwaith adeiladu, gwestai a bwytai, ar gyfer tynnu hylifau sy'n cynnwys gronynnau wedi'u gwerthu a phob math o wrthrychau ar ffurf ffibrau hir, fel slwtsh, dŵr gwastraff a charthffosiaeth ddomestig-cyrydol neu erydol. Mae gan y pympiau hyn fanteision o grynoder ac effeithlonrwydd uchel, gan ganiatáu ar gyfer lefelau dŵr yn awtomatig yn ôl yr angen ac gan gynnwys dyfais amddiffyn awtomatig, cabinet rheoli, a system osod rheilffordd ddeuol awtomatig.\n1. Rhaid i'r modur fod yn fodur AC tri cham gyda foltedd graddedig o 380V (660V) ac amledd o 50 Hz.\n2. Ni fydd tymheredd yr hylif yn fwy na 40 ℃。\n3. Rhaid i werth PH yr hylif fod rhwng 4-10.\n4. Rhaid i gyfran yr ibjectau solet yn yr hylif yn ôl cyfaint fod yn llai na 2%.\n5. Rhaid i'r dwysedd hylif fod yn is na 1.2 * 103kg / m3.\nRydym yn mwynhau pŵer technolegol cryf, cyfarpar rhagorol ac offerynnau arolygu perffaith, felly gallem ddarparu pris cystadleuol i gynhyrchion o ansawdd uchel.\nAmdanom ni/ Ein hegwyddor yw ansawdd da, mewn llwyth amser, pris rhesymol.\nO ddechreuadau bach yn 2004, mae Winclan Pump wedi tyfu i fod yn chwaraewr aruthrol yn y farchnad bwmp Ryngwladol. Rydym yn wneuthurwr uchel ei barch ac yn gyflenwr datrysiadau pwmp dyletswydd trwm i'r segmentau mwyngloddio, prosesu mwynau, diwydiannol ac amaethyddol. Mae Wlanlan Pump wedi datblygu ystod o bympiau ansawdd premiwm a darnau sbâr pwmp ôl-farchnad, a gynigir am brisiau cystadleuol a chyda digymar wedi'i leoli yn Shijiazhuang, China, mae Winclan Pump wedi ehangu ei ôl troed byd-eang yn barhaus, gan fwynhau llwyddiant mewn tiriogaethau fel Canada, y Wladwriaeth Unedig, Rwsia, De Affrica, Awstralia, Zambia a Chile.\nBlaenorol: Pwmp Fertigol Rwber Cyflenwad Ffatri - Pwmp Froth AHF - Winclan\nNesaf: Plât Gorchudd Pwmp Slyri-013\nClawr Diwedd Gan gadw-024\nImpeller Pump Slyri-147-P03\nPwmp Slyri Pen Uchel YH\nPwmp Slyri Lined YA\nPwmp slyri Impeller-147-P50\nOffer Peiriannau Winclan Shijiazhuang Co, Ltd.


Cydgysylltydd Cydlyniant Cymunedol Canolbarth a De-orllewin Cymru\n£34,106 – £38,052 (Gradd J)\nCartrefi a Chymunedau Mwy Diogel - Heol Spilman, Caerfyrddin\nCydgysylltydd Cydlyniant Cymunedol Canolbarth a De-orllewin Cymru (Contract cyfnod penodol hyd at 31 Mawrth 2021 oherwydd cyllid grant)\nGBP 34,106 - GBP 38,052 (Gradd J)\nCaiff y swydd Cydgysylltydd Cydlyniant Cymunedol Rhanbarthol ei hariannu gan gronfa a neilltuwyd gan Lywodraeth Cymru, er mwyn darparu cymorth a chyngor i Gyngor Sir Caerfyrddin, Cyngor Sir Ceredigion, Cyngor Sir Penfro a Chyngor Sir Powys. Caiff y swydd ei chynnal gan Gyngor Sir Caerfyrddin.\nMae hwn yn gyfle cyffrous i arwain y gwaith o ran cyflawni'r cynllun cydlyniant cymunedol rhanbarthol. Term yw Cydlyniant Cymunedol sy'n disgrifio sut y mae pawb mewn ardal ddaearyddol yn byw ochr yn ochr a'i gilydd gan ddeall a pharchu'i gilydd. Rydym yn byw mewn cymunedau sy'n fwyfwy amrywiol ac sy'n wynebu heriau oherwydd mudo economaidd, gwahaniaethau rhwng y cenedlaethau, effaith tlodi a dylanwad cynyddol eithafiaeth.\nBydd deiliad y swydd yn gweithio o fewn rhanbarth Gorllewin Cymru er mwyn cynorthwyo awdurdodau lleol (ac yn gweithio gyda sefydliadau partner) i brif-ffrydio cydlyniant cymunedol ar draws y meysydd sy'n ymwneud a pholisiau a darparu gwasanaethau. Bydd disgwyl i ddeiliad y swydd gysylltu a Chydgysylltwyr Rhanbarthol eraill sydd wedi'u penodi ledled Cymru.\nRydym yn chwilio am berson brwdfrydig, penderfynol a hyderus, sydd a'r gallu a'r sgiliau i ymgysylltu a grwpiau amrywiol, hyrwyddo cydlyniant cymunedol a chefnogi gweithgareddau cymunedol. Bydd angen i chi ddatblygu partneriaethau cryf ac effeithiol a dangos y gallu i hyrwyddo a grymuso cymunedau. Byddwch yn meddu ar sgiliau gwych o ran gweithio mewn tim, y gallu i weithio'n effeithiol gyda sefydliadau partner, a hyder yn eich ymagwedd.\nCynigir y swydd hon am gyfnod penodol o 2 flynedd neu ar sail secondiant yn gweithio ar gyfer Cyngor Sir Caerfyrddin\nMae angen gwybodaeth sylfaenol am y Gymraeg i gyflawni'r swydd hon. Gellir darparu cymorth i gyrraedd y lefel hon ar ol penodi.\nI gael sgwrs anffurfiol am y swydd, cysylltwch a Les James drwy ffonio 01267 228930.\nDyddiad cau: 24/02/2019\nGellir cael ffurflen gais ar-lein drwy fynd i: www.sirgar.llyw.cymru


Amdanaf - Dominic Wright Kitchens and Furniture\nErs plentyndod dwi di mwynhau gwaith coed – yn y gweithdy ar y fferm, neu yn gweithdy go iawn un o ffrindiau’r teulu yn Llanboidy – creuais tegannau ar gyfer fy mrawd a’n chwaer ac anrhegion i’n fam, cyn astudio’n bellach yn yr ysgol, ac yna cymeryd cyfle gweithio gyda Barry Wade a cwbwlhau fym mrhentisiaeth fel saer celfi.\nRydw i hefyd wedi gweithio’n cynnal a chadw adeiladau a’u waith pren, gyda’r cwmni McCurdy & Co. yn Berkshire gan trwsio elfennau strwythurol ac arddurnol ar adeiladau rhestredig hanesyddol. Fe wnes i cymeryd rhan bwysig yn prosiect adeiladu’r ail Theatr y Globe – Theatr wedi ei seilio ar dyluniadau Inigo Jones yn y 17eg ganrif. Rydw i di restri fel aelod o’r rhwydwaith adeiladu traddodiadol Cymru, gan fy mod i di astudio dulliau adeiladu a saeri o cyn 1919 ym mrhydain, sut yw cynnal, cadw a’u thrwsio.\nYma yn Ne Dwyrain Cymru, mae yna cyfoeth o adeiladau syfrdanol yn ein gwlad prydferth. Rydw I’n mwynhau creu celfi sy’n cyflawni anghenion pobol, ac sy’n cyfrannu at delwedd eu chartrefi. Rydw i wastad wedi’n niddordebu yn dylunio. Mae’r gegin fel calon i’r ty – gan rhoi teimlad cynhesrwydd a sicrhad, wrth roi pleser trwy ei swyddogaeth graenus cyson.


Slotiau UK 2018 Casino | Brand Gemau Ar-lein | slotiau Ltd, Big Ar-lein a Enillion Casino Symudol - cyflym!\tSlotiau UK 2018 Casino | Brand Gemau Ar-lein | slotiau Ltd, Big Ar-lein a Enillion Casino Symudol - cyflym!\nHome Slotiau UK 2018 Casino | Brand Gemau Ar-lein\nTop Slotiau Newydd UK 2018 Datganiadau gemau gyda Slotiau Ltd\nA Slotiau UK 2018 Bonws Chwarae dudalen blog yn SlotsLtd.com\nWrth i fwy a mwy o dueddiadau dechrau pop i fyny ar draws y byd, Dechreuodd safleoedd casino ar-lein i uwchraddio eu hunain i fod yn deilwng o'r safonau ar gyfer y flwyddyn 2018. Mae'r diwydiant hapchwarae fel arfer yn lansio safleoedd casino ar-lein newydd a gemau casino ar-lein newydd ar chwarterol, hanner blwyddyn neu ar sail dymhorol.\nMae'r rhain yn gemau slotiau newydd yn dyfodolaidd o ran eu natur ac wedi amrywiaeth o wahanol elfennau wedi'u gwehyddu i mewn iddynt. Chwarae gyda chroeso delio oer!\nY math cyntaf o gemau casino ar-lein i gyd yn y gemau traddodiadol a gwahanol, ond amrywiadau syml o'r un gêm. Y grefft ac agweddau eraill o'r gêm yn gyffredin ac nid oedd felly ymgysylltu ag y maent yn awr. Gyda threigl amser, themâu mwy newydd ac arddulliau celf dechreuodd i'r amlwg ac yn creu cyffro yn y diwydiant casino.\nSlotiau Ltd Esblygiad Gemau Casino Ar-lein\nMae lansiad y safleoedd casino ar-lein oedd pan gemau casino go iawn gwneud eu début ar-lein. Mae'r gemau traddodiadol i ddechrau eu haddasu dim ond ychydig yn ôl amrywiaeth o themâu gwahanol er mwyn dod yn dipyn o newid i'r gameplay. Ond gyda hyrwyddo amser, y thema a chelfyddyd y gêm i gyd cael ailfodelu da.\nNawr, symbolau traddodiadol y gemau peiriant slot yn gyfan gwbl wedi cael eu dileu. Nid oes mwy o gemau sydd â ffrwythau a llysiau neu gerdyn symbolau ar eu riliau. Mae symbolau y gêm peiriant slot yn ôl y thema. Er enghraifft, Bydd gêm o thema dyfodol symbolau o robotiaid, tiwbiau cemegol, ymennydd ac agweddau eraill sy'n gysylltiedig â gadget. Mae'r rhain yn cael eu gwneud er mwyn gwneud y gêm peiriant slot yn ei hun yn fwy diddorol ac yn apelio at chwaraewyr.\nSlotiau UK 2018 –; Chwarae gyda ni ar gyfer y Profiad Gorau!\nNid oedd gan y gemau a gyflwynwyd yn sgil cyflwyno gemau casino ar-lein gan fod llawer elfennau fel y gemau o 2018 cael. olwg gyntaf mewn unrhyw gêm sydd wedi cael ei rhyddhau yn 2018 a chwaraewyr yn syth yn sylwi bod yna nifer o bethau sy'n mynd ymlaen gyda'r gêm ar yr un pryd. Mae'r rhain yn nifer o elfennau sy'n gweithio ar yr un pryd i fod i gadw sylw'r chwaraewr yn y gêm. Mae yr un tacteg a ddefnyddir mewn gemau strategaeth, yn ogystal.\nGan ganolbwyntio ar y gemau peiriant slot sydd wedi cael eu rhyddhau yn y flwyddyn 2018 mae yna nifer o nodweddion sy'n gyffredin i bob un ohonynt. Holl gemau peiriant slot wedi bod yn defnyddio amrywiaeth o liw ar y thema y gêm nad oedd yn cael ei weld pan fydd y cyntaf ar-lein gemau peiriant slot eu rhyddhau.\nThemâu cyffrous a Cool o Ein slotiau UK Peiriannau Ar-lein\nMae'r themâu o gemau peiriant slot wedi dod yn fwy datblygedig na'r thema dathliadau tymhorol a arferai gael eu hymgorffori mewn gemau. Nawr, pob thema newydd a dod yn fyw ar ffurf gêm peiriant slot angen swm enfawr o bentyrru syniadau ac adnoddau.\nY thema yn gofyn am rownd a bonws nodweddion arbennig ar wahân. Y thema yn gofyn i'r rhai sy'n gwneud i feddwl o symbolau sy'n deilwng o dynnu sylw at y thema ymhellach. Dylai'r symbolau arbennig a'r cylch bonws y gêm tywysydd yr un fath. Ar y cyfan, themâu 2018 yn ddeinamig mewn natur gyda llawer gyfan o weithredu ac animeiddio gwau i mewn i'r gêm ei hun sy'n mesmerize ac ymgolli chwaraewr yn y gêm peiriant slot. Chwarae yn awr ac yn cael hyd at £ 200 mewn cynigion croeso!\nA Slotiau UK 2018 blog am SlotsLtd.com


Mwynhau cinio Dydd Sul a mynd am dro neu ar gefn beic yn Nhalgarth - Parc Cenedlaethol Bannau Brycheiniog, Cymru\nCyrhaeddwch ar ôl brecwast a pharcio ym mhrif faes parcio’r dref yn rhad ac am ddim. Os byddwch yn ymweld ar y Dydd Sul cyntaf o’r mis gallwch fwynhau’r Farchnad Wledig, a gweld y gorau o grefftau a chynnyrch lleol. Fel arall mwynhewch y daith gerdded foreol. Wedi ei lleoli wrth droed y Mynyddoedd Du, mae gan Dalgarth, a oedd unwaith yn Brifddinas yr hen Frycheiniog, lawer iawn i’w gynnig. Mae Parc Cenedlaethol Bannau Brycheiniog yn cynhyrchu llyfryn gyda manylion taith gerdded hamddenol un filltir yn y dref, yn ogystal â theithiau cerdded mwy heriol i'r mynyddoedd o amgylch y dref .\nPan fydd y bola’n galw, gallwch fwynhau cinio yn un o'r tafarndai neu gaffis y dref neu ardd de. I gloi Dydd Sul perffaith, gallwch wedyn naill ai yrru, neu fynd ar gefn beic ar hyd llwybr beicio pwrpasol i Ganolfan Arddio Old Railway Line yn Aberllyfni, a enillodd y Ganolfan Planhigion Gardd orau yng Nghymru yn 2009 a 2010. Mae ganddi bopeth sydd ei angen arnoch i greu a chynnal gardd eich breuddwydion yn ogystal ag adran anrhegion wych. Pan fyddwch wedi gorffen hyn oll - beth am gael te prynhawn a chacen yn eu caffi rhagorol sy'n defnyddio cyflenwyr lleol, ac sydd â phwyslais ar gynhwysion Cymreig?\n11.00-12.30 Cyrraedd y prif faes parcio yn Nhalgarth a cherdded i mewn i’r dref. Os oes angen, ewch i’r Ganolfan Wybodaeth ac Adnoddau er mwyn cael llyfr canllaw i'r teithiau cerdded o gwmpas Talgarth - neu fwynhau'r Farchnad Wledig.\n12.30-2 Mwynhewch ginio yn un o dafarndai neu gaffis Talgarth.\n2-2.30 Gyrru neu feicio i Ganolfan Arddio Old Railway Line yn Aberllyfni.\n2.30-4 Treuliwch y prynhawn yn y ganolfan arddio - gan orffen gyda the a chacen yn y caffi.\nMae prif faes parcio’r dref, sy’n rhad ac am ddim, ger y gylchfan ar yr A479 - ffordd liniaru Talgarth.www.talgarthcentre.org.uk\nFfôn: 01874 712 226 Gallwch ddod o hyd iddi drwy adael y maes parcio i gyfeiriad canol y dref ac mae ar yr ochr chwith ar ôl croesi pont yr afon.\nCanolfan Arddio Old Railway Line,\nthree Cocks, Brecon ld3 0sg www.oldrailwaylinenursery.co.ukFfôn (01497) 847055 Mae wedi ei lleoli ar yr ochr ogleddol o'r A438 yn Aberllyfni.\nCanolfan Gwybodaeth ac Adnoddau Talgarth\nHaf: Dydd Llun i Ddydd Sadwrn -\n10-4. Dydd Sul\nGaeaf: Dydd Llun i Ddydd Sadwrn -\n10:30-3:30. Dydd Sul\n10.30 - 1.\nCanolfan Arddio Old Railway Line\nDydd Llun - 9-6\nDydd Mawrth i Ddydd Sadwrn 8:30-6\nDydd Sul 9:30-5:30\nCeir mynediad hawdd i’r anabl i'r siop goffi a’r ganolfan arddio ac mae modd llogi cadeiriau olwyn os ydych yn gofyn. Mae yna hefyd doiledau hollol hygyrch.\nAr y Tren:Yn Y Fenni mae’r orsaf drenau agosaf - Mae Talgarth rhyw 18 milltir o'r Fenni.\nAr y bws: Mae Talgarth cael ei wasanaethu gan fysiau i bob cyfeiriad, o Henffordd, Llanfair-ym-muallt, Y Fenni ac Aberhonddu. Ewch i www.traveline-cymru.org.uki gael y wybodaeth deithio a’r amserlenni diweddaraf.\nI gael amserlen bws Henffordd i Aberhonddu (trwy Dalgarth), chwiliwch am wasanaeth T14 ar y wefan Cyngor Sir Swydd Henffordd. Yn ystod misoedd yr haf mae gwasanaeth Bws y Bannau hefyd yn mynd trwy Dalgarth ar y Sul a Gŵyl y Banc dydd Llun o ddiwedd Mai tan ddechrau mis Hydref.


5 peth rydw i’n ei garu am astudio Cyfathrebu Graffig ym Met Caerdydd > Student Blogs\nNawr mod i yn fy mlwyddyn olaf yn astudio Cyfathrebu Graffig ym Met Caerdydd (mae’n dychryn rhywun yn tydi!), dwi’n credu ei bod yn amser da i edrych yn ôl ar fy mhrofiad ar y cwrs hyd yn hyn, ac ysgrifennu am rai o’r pethau sydd wedi mynd â’m bryd tra’n astudio yma. Felly, dyma ddechrau arni:\n1. Ystod y prosiectau\nYn amlwg, o astudio am radd mewn celf a dylunio, byddech yn disgwyl gweithio ar lawer o brosiectau ond wnes i ddim sylweddoli pan ddes i yma, y byddwn yn cael cyfle i weithio ar gymaint o bethau gwahanol.\nCes gyfle i weithio gyda chleientiaid byw ar brosiectau a all wneud gwahaniaeth i fywydau pobl ac rwyf wedi cydweithio ar friffiau o fewn y cwrs ac ar draws yr Ysgol Gelf a Dylunio\nUn prosiect sy’n sefyll allan ydy’r briff ‘Meindiwch eich Busnes’; ces gyfle i weithio gyda myfyriwr Dylunio Cynnyrch a gyda dau fyfyriwr Tecstilau i greu busnes mewn pum wythnos.\nDefnyddiais fy sgiliau Graffeg i frandio’r cwmni a llwyddais i ddysgu sgiliau newydd o blith y disgyblaethau eraill. Anfonwyd ein busnes i gystadleuaeth Syniadau Mawr Cymru ac enillon ni Wobr yr Effaith Amgylcheddol!\nCes gyfle hefyd i weithio ar brosiectau dyddiau unigol, briffiau cystadleuaeth, brandio, golygyddol, teipograffeg, perswadio a llawer mwy – digon, mwy na thebyg, i lenwi’r blog cyfan hwn!\n2. Diwylliant y stiwdio\nA minnau’n fyfyrwraig Graffeg, rydw i’n treulio llawer o fy mywyd yn y stiwdio. Mae holl fyfyrwyr y flwyddyn gyntaf, yr ail a’r drydedd blwyddyn yn rhannu gofod stiwdio – sydd ychydig yn frawychus ar y cychwyn ond mae’n ofod gwych i weithio ynddo!\nCes groeso cynnes yma ac ni ches unrhyw drafferth i ddodo hyd i le i weithio . Gallwch ofyn i unrhyw fyfyriwr arall o’r drydedd flwyddyn ac fe ddwedan nhw wrthoch chi mod i bron yn byw yn y stiwdio – fy ail gartref mewn gwirionedd!\nDw i’n credu bod hyn yn dangos y math o amgylchedd sydd yma, a chofiwch am yr holl soffas yno – oes angen unrhyw beth arall?\nMae’r stiwdio Graffeg yn le gwych i weithio\n3. Y Staff\nO gofio mai cwrs israddedig ydy e, mae yna ddarlithwyr wrth gwrs. Sut rai ydyn nhw? Wel, gwych a bod yn onest.\nMae’n dîm eitha bach, ond mae gan bob aelod ei faes arbenigol ei hun, boed yn brint, yn deipograffeg neu hyd yn oed yn ddyluniad rhyngweithiol. Mae hyn yn golygu bod rhywun yno i’ch helpu waeth pa ran o’r cwrs graffeg sydd yn mynd â’ch bryd.\nMae eu swyddfa hefyd yn y stiwdio, felly dydyn nhw ddim yn bell i ffwrdd ac mae eu drws ar agor bob amser i chi. Os bydd gennych unrhyw broblem, gallwch bicio i mewn a bydd rhywun yno i roi help llaw i chi.\nMaen nhw’n dîm gwych a hwyliog.\n4. Y rhyddid\nNawr, mae hyn yn ymddangos yn rhyfedd ond gadewch i mi egluro bydd unrhyw un sy’n gwybod unrhyw beth am Gyfathrebu Graffeg yn gwybod pa mor fawr ydy’r ddisgyblaeth. Mae cymaint o ddarpar lwybrau i’w dilyn – tir ychydig yn beryglus mewn gwirionedd.\nFelly, yn hytrach na’ch gwthio i lawr llwybr arbennig, mae’r tîm yn rhoi rhyddid llwyr i chi ddatblygu’r math o ddylunydd yr ydych chi’n dymuno bod. Maen nhw’n awyddus i chi ddod o hyd i’r hyn yr ydych yn ei hoffi ac yn teimlo’n frwd drosto, ac yna eich cynorthwyo i ddatblygu’r brwdfrydedd hwnnw.\nCewch hefyd ryddid i brofi pethau newydd ac i wneud camgymeriadau – mae’r cyfan yn rhan o ddarganfod a dysgu. Mae gennych wir ryddid i fod yn greadigol!\n5. Y cyfleoedd\nGwn mod i wedi sôn eisoes am yr ystod o brosiectau cawson ni eu cynnig drwy gydol y tair blynedd, ac efallai mae’n ymddangos bod hyn yn mynd i fod yn ailadroddus, ond credwch fi dydw i ddim!\nMae cymaint o gyfleoedd eraill ar gael i bawb. Ces gyfle i fynd i Morocco a chymryd rhan mewn cystadlaethau a hyd yn oed ennill rhai. Ces gynnig cyfleoedd lleoliadau gwaith, cyfleoedd i gymryd rhan mewn prosiectau tu allan i’r cwricwlwm.\nDw i wedi ymweld â stiwdios dylunio a mynychu cynadleddau yn Llundain, wedi ymweld ag orielau ac amgueddfeydd, wedi gweithio gyda phobl yn y diwydiant, wedi gwrando ar ddylunwyr llwyddiannus yn siarad am euprofiadau a llawer iawn mwy.\nDw i wir yn teimlo mod i wedi tyfu fel unigolyn drwy achub ar bob cyfle posibl – a bod yn onest, oni na fasech chi? Dw i wedi cwrdd â chymaint o bobl a gwneud llawer o ffrindiau ac wedi gwneud pethau na faswn i erioed wedi dychmygu eu gwneud!\nCyn mynd yn rhy sentimental, dwi’n credu gwnâi y gwna i orffen yma. Felly dyna nhw, y 5 peth dw i’n ei hoffi am Gyfathrebu Graffeg … roedd llawer rhagor y gallwn i fod wedi’i ddweud, felly, roedd hi’n eitha caled i’w gyfyngu i bum peth. Ond dwi’n credu mod i wedi dewis y pum reswm pennaf (i mi beth bynnag). Mae’n gwrs da iawn a bydda i’n ei golli ar ôl gorffen, felly, dw i am fwynhau gweddill fyamser yma a manteisio i’r eithaf ar bopeth cyn mynd allan i’r byd go iawn sy’n ddigon i godi ofn arnoch chi!


Pitch perfect A-Level student headhunted by production company | Coleg y Cymoedd\nSgiliau gwerthu un Myfyriwr Lefel A ddarbwyllodd gwmni ffilm i’w chyflogi\nMae cwmni ffilm Cymreig wedi cyflogi myfyrwraig o Goleg y Cymoedd ar ôl gweld ei chraffter busnes mewn digwyddiadau menter.\nCynigiodd Anytime Films sydd wedi’u lleoli yn Abertyleri waith i Atlanta Taylor, myfyrwraig Lefel A 17 oed o Lanilltud Faerdre, ar ôl bod yn ffilmio dau ddigwyddiad menter yr oedd hi’n cymryd rhan ynddyn nhw. Synnwyd nhw gan ei sgiliau gwerthu ac maen nhw am ddefnyddio’i sgiliau i geisio denu busnes newydd.\nMae Atlanta yn astudio busnes, mathemateg a’r gyfraith yng Ngholeg y Cymoedd ar gampws £40 miliwn Nantgarw a bydd yn cychwyn gydag Anytime Films ar ôl ei harholiadau ym mis Chwefror.\nFel rhan o haen fenter Bagloriaeth Cymru, mae Coleg y Cymoedd yn gysylltiedig â Chonsortiwm Menter De Ddwyrain Cymru sy’n cynnwys saith coleg. Mae myfyrwyr Lefel A yng Ngholeg y Cymoedd yn cymryd rhan mewn nifer o ddigwyddiadau menter yn ystod y flwyddyn academaidd er mwyn gwella’u sgiliau, rhoi hwb i’w hyder a’u hamlygu i ddarpar gyflogwyr.\nDaeth Atlanta i sylw Anytime Films gyntaf ym mis Ebrill pan oedd yn cynrychioli Coleg y Cymoedd yn y ‘Big Pitch’ a drefnwyd gan Syniadau Mawr Cymru yn Adeilad y Pierhead yng Nghaerdydd. Yr her i’r chwe thîm o fyfyrwyr o golegau De Cymru oedd darparu cyflwyniad ar sut y bydden nhw’n hyrwyddo gweithgareddau awyr agored yn y Cymoedd.\nYm mis Gorffennaf, gwelodd Anytime Films Atlanta unwaith eto tra’n ffilmio digwyddiad menter arall lle roedd rhaid i fyfyrwyr o bum coleg werthu cynhyrchion gweithgynhyrchwyr o Gymru mewn siop dros dro yn Arcêd Frenhinol Caerdydd. gan efelychu rhaglen ‘The Apprentice’ y BBC, gweithiodd Atlanta gyda myfyrwyr nad oedd erioed wedi cwrdd â nhw o’r blaen i gyflwyno i’r gweithgynhyrchwyr y modd y bydden nhw’n gwerthu’r cynhyrchion ar ran y cwmni. Ei thîm hi enillodd gyda’u dewis o ddillad babanod a phlant bach a gemwaith. Cysylltodd tîm Atlanta gyda’r cynhyrchwyr i drafod sut orau gallen nhw arddangos y cynnyrch, fe gynhyrchon nhw gynllun busnes a nhw oedd â’r gwerthiant mwyaf ar y diwrnod.\nDyweodd Nathan Webb, perchennog a chyfarwyddwr Anytime Films: “Mae’n hynod o bwysig i gael pobl ifanc sy’n llawn egni a syniadau i mewn i gwmnïau. Mae Atlanta wedi creu argraff fawr arnon ni a dw i’n credu ei bod yn wych bod Coleg y Cymoedd yn rhoi cyfle i’w fyfyrwyr i ddatblygu eu sgiliau. Rydyn ni’n edrych ymlaen at weithio gyda hi.”\nGobaith Atlanta, sydd, yn ei hamser hamdden yn hoffi chwarae pêl foli, ydy mynd i Brifysgol Northumbria yn Newcastle i astudio arweinyddiaeth busnes a rheoli corfforaethol ac mae hi’n gobeithio cael ysgoloriaeth pêl foli.\nDywedodd Atlanta: “Fy ngobaith ydy bod yn berson busnes llwyddiannus ryw ddydd ond dw i ddim yn siŵr eto pa fath o fusnes hoffwn i ei sefydlu. Mae cymryd rhan yn y mentrau hyn tra’n gwneud fy lefel A a bod yn rhan o Anytime Films wedi roi hwb gwirioneddol i mi, i fy hyder ac i fy CV.\n“Yng Ngholeg y Cymoedd caiff myfyrwyr Lefel A nifer fawr o gyfleoedd ac rydyn ni’n cael ein trin fel oedolion ifanc yn meddu ar botensial dibendraw. Dw i wir yn hoffi’r rhyddid i astudio pan dw i eisiau a manteisio i’r eithaf ar yr adnoddau uwch dechnoleg.”\nDywedodd Henry Yeomans, cydlynydd Bagloriaeth Cymru yn y Ganolfan Chweched Dosbarth: “Cryfder Atlanta ydy creu cyflwyniadau a’u cyflenwi, ac mae’n awyddus a brwd iawn dros gyflawni ym myd busnes. Yn nigwyddiad Big Pitch daeth nifer o bobl ata i a ddweud pa mor dda wnaeth hi ymateb i’r her, a dw i’n credu eith hi ymhell.\n“Yng Ngholeg y Cymoedd, rydyn ni’n darparu ystod o gyfleoedd ar gyfer ein myfyrwyr sy’n eu gosod mewn sefyllfaoedd gwaith go wir. I rai, mae hyn yn helpu i fireinio eu sgiliau, tra i eraill gall y profiad newid ei bywyd, darganfod adnoddau nad oedden nhw’n gwybod eu bod yn eu meddu. I mi, dyna’r rhan fwyaf pleserus o addysgu.”\nLansiwyd darpariaeth Lefel A Coleg y Cymoedd y llynedd pan agorwyd campws newydd sbon Nantgarw a sefydlu partneriaeth rhwng Coleg Catholig Dewi Sant Caerdydd ac Ysgol Gatholig Cardinal Newman, Pontypridd. Gyda thros 600 o ddysgwyr, y ganolfan newydd ydy darparwr mwyaf Lefel A yn Rhondda Cynon Tâf.\nYm mis Awst, llwyddodd 100% o garfan blwyddyn gyntaf myfyrwyr Lefel UG Coleg y Cymoedd basio mewn bifer o bynciau, oedd yn cynnwys Atlanta, sy’n argoeli’n dda am lwyddiant yn Lefel A y flwyddyn nesaf.


Pam mae’n bwysig ailgylchu? | Cymru yn Ailgylchu\nPam mae’n bwysig ailgylchu?\nEffaith amgylcheddol ailgylchu\nPum myth ailgylchu\nMae mwy a mwy o bobl yn ailgylchu bob dydd. Os yw eitemau ailgylchadwy yn cyrraedd safleoedd tirlenwi, caiff eu gwerth ei golli am byth. Mae ailgylchu hefyd yn lleihau’r angen i gloddio (mwyngloddio, chwarelu a thorri coed), puro a phrosesu deunyddiau crai, sydd oll yn creu symiau sylweddol o lygredd aer a dŵr. Mae hyn yn helpu i arbed ynni, lleihau allyriadau nwyon tŷ gwydr a helpu i daclo newid hinsawdd.\nEr bod deunyddiau eilgylch yn nwyddau gwerthfawr ar y farchnad fyd-eang ac yn bwysig yn ariannol, mae ailgylchu’n dda i’r amgylchedd hefyd. Mae’n gwneud y defnydd gorau o’n hadnoddau naturiol cyfyngedig.\nMae ailgylchu yn stori lwyddiant go iawn, a dylem ymfalchïo yn yr hyn rydym wedi’i gyflawni yng Nghymru – ond mae llawer mwy y gallwn ei wneud o hyd.\nMyth 1: does dim pwynt ailgylchu, nid yw’n gwneud gwahaniaeth\nMae ailgylchu’n atal tunelli o wastraff rhag mynd i dirlenwi. Yn y Deyrnas Unedig, mae ailgylchu’n arbed tua 10-15 miliwn o dunelli o allyriadau carbon bob blwyddyn, swm sy’n gyfatebol â thynnu 3.5 miliwn o geir oddi ar y ffyrdd.\nMyth 2: bydd fy ailgylchu’n cael ei daflu gyda’r sbwriel yn y pen draw, beth bynnag\nMae eich deunydd eilgylch yn adnodd gwerthfawr. Wedi iddo gael ei gasglu o garreg eich drws, caiff ei ddidoli, ei sypio a’i gludo at ailbroseswyr i gael ei wneud yn nwyddau newydd.\nMyth 3: dydw i ddim yn creu unrhyw wastraff bwyd, felly nid oes angen imi ddefnyddio casgliad gwastraff bwyd\nRydym oll yn creu rhywfaint o wastraff bwyd anochel, fel crwyn ffrwythau a llysiau, plisg wyau, bagiau te ac esgyrn. Os ydych chi’n cael casgliad gwastraff bwyd gartref, gall y rhain fynd yn eich cadi gwastraff bwyd.\nMyth 4: Dim ond ychydig weithiau y gellir ailgylchu papur\nEr ei bod yn wir bod ffibrau papur yn dechrau torri i lawr unwaith maen nhw wedi cael eu hailgylchu bump i saith o weithiau, hyd yn oed wedyn gellir eu defnyddio ar gyfer cartonau wyau a deunydd inswleiddio.\nMyth 5: Mae ailgylchu metel yn defnyddio mwy o ynni na chloddio’r deunyddiau crai\nNid yw hyn yn wir. Mae cloddio a phrosesu metelau’n defnyddio symiau enfawr o adnoddau ac ynni. Mae ailgylchu caniau’n arbed hyd at 95% o’r ynni y mae ei angen i wneud caniau newydd o ddeunydd crai.\nMae llawer o fythau ynghylch ailgylchu. Beth am ddal ati i chwilota drwy ein gwefan i ddysgu mwy? Er enghraifft, darganfyddwch beth i’w wneud gydag eitemau penodol nad ydych chi’n siŵr yn eu cylch.\nSut i leihau, ailddefnyddio ac atgyweirio


Hwb ariannol o £5.5 miliwn i gynllun cymorth y dreth gyngor | LLYW.CYMRU\nHwb ariannol o £5.5 miliwn i gynllun cymorth y dreth gyngor\nHeddiw, cyhoeddodd y Gweinidog Cyllid Rebecca Evans y bydd cynghorau yng Nghymru yn cael £5.5 miliwn yn ychwanegol i'w helpu i ariannu'r galw cynyddol ar Gynllun Gostyngiadau'r Dreth Gyngor Llywodraeth Cymru.\nMae Cynllun Gostyngiadau'r Dreth Gyngor wedi bod yn rhoi cymorth i gannoedd o filoedd o aelwydydd gyda'u biliau treth gyngor ers ei gyflwyno bron i wyth mlynedd yn ôl. Ond gyda llawer mwy o bobl yn wynebu gostyngiad yn eu hincwm neu ddiweithdra o ganlyniad i Covid-19, mae'r Cynllun wedi gweld cynnydd sylweddol yn nifer y ceisiadau.\nYn ystod y flwyddyn ddiwethaf mae Llywodraeth Cymru wedi rhoi bron i £11 miliwn o gyllid ychwanegol i awdurdodau lleol i'w helpu i fodloni’r galw cynyddol ar y cynllun – gan ddarparu cymorth gwerthfawr i aelwydydd sy'n ei chael hi'n anodd ymdopi'n ariannol yn ystod y cyfnod anodd hwn.\nRydym wedi ymrwymo i ddarparu dull cyfrifol ac wedi'i dargedu o fynd i'r afael ag effaith ariannol y pandemig.\nEr bod y coronafeirws yn effeithio ar bawb, rydym yn sylweddoli’r effaith anghymesur y mae'n ei chael ar rai o'r bobl fwyaf agored i niwed yn ein cymdeithas.\nBydd y cyllid rwy'n ei gyhoeddi heddiw yn rhoi'r sicrwydd ariannol y mae ei angen ar awdurdodau lleol i barhau i roi cymorth i'r rhai sydd fwyaf ei angen, drwy Gynllun Gostyngiadau'r Dreth Gyngor.\nRydw i’n annog unrhyw rai sy'n credu y gallent fod yn gymwys i gael help gyda bil eu treth gyngor i gysylltu â'u hawdurdod lleol am gyngor.\nDywedodd y Cynghorydd Anthony Hunt, Llefarydd Adnoddau CLlLC:\nBydd yr arian ychwanegol hwn yn cael ei groesawu gan awdurdodau lleol ym mhob rhan o Gymru i helpu aelwydydd sydd dan bwysau o ran biliau treth gyngor. Mae’r galw am y cymorth hwn wedi cynyddu'n aruthrol yn ystod y flwyddyn ddiwethaf.\nByddwn yn ategu geiriau'r Gweinidog Cyllid, y dylai unrhyw breswylydd sy'n poeni am ei dreth gyngor gysylltu â'i awdurdod lleol.\nCyn bo hir, bydd Llywodraeth Cymru yn cyhoeddi dadansoddiad o'r effaith y mae Covid-19 wedi'i chael ar Gynllun Gostyngiadau'r Dreth Gyngor. Rydym hefyd yn parhau i weithio gyda Chymdeithas Llywodraeth Leol Cymru ac awdurdodau lleol i ddeall effeithiau tymor hwy y galw cynyddol ar y cynllun ac i asesu graddau unrhyw ostyngiad yn y dreth gyngor a gesglir gan awdurdodau lleol ac effaith hynny arnynt.


Sgwrsio Tumut Shire. Sgwrsio am ddim gyda dieithryn ar hap yn syth o Tumut Shire.\nCroeso i Chatroulette Tumut ShireCyswllt i berson aleatory unrhyw le yn y byd. Gyda Chatroulette Tumut Shire gallwch ddewis rhwng yr opsiynau canlynol:- Sgwrs am ddim gyda phob math o bobl o Tumut Shire. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Tumut Shire:


Monitro effaith yn ganolog i gynllun Morlais | Morlais\nMonitro effaith yn ganolog i gynllun Morlais\nMawrth Awst 11th, 2020\nErs i’r fenter gymdeithasol, Menter Môn ennill y cytundeb i reoli parth arddangos ynni llanw Morlais, mae gwrando ar bobl a sefydliadau yn lleol, ac arbenigwyr wedi bod yn ganolog i’r gwaith.\nSicrhau budd mwyaf posib i’r ardal yw bwriad Menter Môn gyda’r prosiect ac mae hynny yn cynnwys yr amgylcheddol yn ogystal â’r economaidd a chymdeithasol.\nMae un o gyfarwyddwr Morlais, Gerallt Llewelyn Jones yn egluro mwy: “Fel prosiect sy’n cael ei redeg yn lleol rydym yn benderfynol o wneud yn siŵr bod Môn a gogledd Cymru yn ehangach yn elwa cymaint â phosib o’r cynlluniau yma i gynhyrchu ynni glân, carbon isel. Ac am ein bod ni’n lleol rydan ni yn ymwybodol iawn hefyd am yr angen i drafod a gwrando ar bobl sy’n byw ac yn gweithio yn yr ardal.\n“Mae statws Ynys Lawd fel ardal o harddwch eithriadol ac o safbwynt sensitifrwydd amgylcheddol yn bwysig iawn i ni ac rydym wedi gwneud gwaith asesu sylweddol er mwyn deall effaith posib Morlais. Rydym hefyd wedi gweithio gydag arbenigwyr ar hyd y daith ac wedi ymgynghori yn rheolaidd a chyson gyda’r RSPB.\n“Un o’r pwyntiau mae’r RSPB yn godi yn eu datganiad yw’r angen i weithredu cam wrth gam – a dyma yn union rydan ni yn bwriadu ei wneud ac wedi ei amlinellu yn ein cais i Lywodraeth Cymru. Bydd tyrbinau yn cael eu gosod yn y môr fesul dipyn – gyda monitro agos o’r effaith ar fywyd gwyllt.\n“Rydan ni yn hyderus bod ein gwaith ymchwil yn drylwyr ac y gallwn symud ymlaen gan wybod na fydd impact ar fywyd gwyllt. Ond rydym hefyd yn barod iawn i barhau i wrando ac i ddysgu a dim ond pan fydd hi’n gwbl amlwg na fydd effaith negyddol ar adar a mamaliaid morol y byddwn yn gosod tyrbinau pellach yn y dŵr.\n“Mae datganid RSPB yn siom i ni gan ein bod wedi trafod efo nhw yn rheolaidd ac wedi gwrando ar adborth. O ganlyniad i’r sgyrsiau efo nhw ac eraill rydym yn bwriadu gosod tyrbinau mewn ffordd sydd wedi ei reoli yn ofalus iawn ac mewn ffordd na fydd yn achosi’r niwed maen nhw yn honni.”\nDafydd Gruffydd yw Rheolwr Gyfarwyddwr Menter Môn: “Fel sefydliad rydan ni wedi bod yn gweithredu ar brosiectau amgylcheddol a bywyd gwyllt ar yr ynys ers chwarter canrif, gan gynnwys adfer y wiwer goch a datblygu llwybr yr arfordir. Lles ein cymunedau sy’n gyrru ni fel cwmni ac mae hyn yn ganolog i’n prosiectau i gyd – nid yw Morlais yn eithriad, gyda chyfle gwirioneddol yma i ddod a swyddi i’r ardal yn ogystal â chymryd camau cadarnhaol i daclo newid hinsawdd.\n“Mae heriau newydd yn ein hwynebu ni erbyn hyn hefyd wrth gwrs ac mae’r pandemig wedi dangos bod angen i ni feddwl yn wahanol am economi ac amgylchedd a’r berthynas rhwng y ddau. Rhaid i ni rŵan edrych o ddifri ar adferiad gwyrdd gan gynnwys ffyrdd mwy cynaliadwy o gynhyrchu ein trydan – dyma yn union mae Morlais yn gynnig. Mae angen i’n hymdrechion i weithio tuag at darged llywodraeth o leihau carbon fod yn fwy na datganiadau di-sail, gyda’r angen i weithredu yn bwysicach nag erioed. Mae cynllun Morlais yn cynnig y cyfle i wneud gwahaniaeth ac ar yr un pryd dod a swyddi a budd economaidd i ardal sydd wir eu hagen.”\nMae Morlais wedi’i ariannu’n rhannol gan Gronfa Datblygu Ranbarthol Ewrop drwy Lywodraeth Cymru.\nCysylltwch gyda Llinos Iorwerth/ Rhys Evans yn Ateb am wybodaeth bellach. 01248 534200/ 07970 997124 post@atebcymru.wales\nGwybodaeth i olygyddion:\nMae’r model ar gyfer Morlais yn unigryw. Mae’n barth arddangos wedi ei ddynodi gan Stad y Goron i hyrwyddo datblygiad technoleg ynni llanw. Mae hyn yn golygu mai math o beilot yw cynllun Morlais sy’n ceisio sicrhau caniatâd i ddatblygwyr technoleg ynni llanw brofi eu technoleg ar raddfa fasnachol.\nSicrhaodd Menter Môn brydles 45 mlynedd gan Stâd y Goron ar gyfer “Parth Arddangos Gorllewin Môn” yn 2014. Sefydlwyd Morlais gan Menter Môn i reoli’r brydles hon a sicrhau’r budd lleol mwyaf posib i Fôn. Mae’r parth yn un o nifer ledled y Deyrnas Unedig sydd wedi’u lesu gan Stâd y Goron mewn ymgais i annog a chyflymu datblygiadau technolegol yn y sector hwn.\nMae gan Morlais y potensial i ehangu dros amser i gapasiti cynhyrchu o 240MW o drydan – yr amcangyfrif yw bod hyn yn ddigon ar gyfer tua 180,000 o aelwydydd Cymreig.\nMae Morlais wedi gwneud cais i Lywodraeth Cymru o dan Deddf Gwaith a Thrafnidiaeth am ganiatâd i ddatblygu cynllun Morlais ac i Cyfoeth Naturiol Cymru am drwydded Morol – mae’r broses hon yn mynd rhagddi.\nMae deg datblygwr technoleg ynni llif lanw eisoes wedi ymrwymo i weithio gyda Menter Môn ar Morlais os yw’r cynllun yn cael caniatâd.\n← Datblygwyr technoleg llif llawn yn arwyddo cytundeb gyda Morlais\nDyddiad wedi ei osod ar gyfer ymchwiliad cyhoeddus Morlais →


Asesiadau athrawon – beth all ysgolion ei wneud i wella tryloywder? | ICO\nICO's blog on its information rights work/\nAsesiadau athrawon – beth all ysgolion ei wneud i wella tryloywder?\nRydyn ni’n anelu at sicrhau bod awdurdodau cyhoeddus yn rhoi mynediad amserol i'r cyhoedd at wybodaeth nid yn unig mewn ymateb i’r ceisiadau sy’n dod i law, ond hefyd drwy gyhoeddi gwybodaeth yn rhagweithiol.\nOherwydd y pandemig, mae asesiadau athrawon wedi’u defnyddio yn lle arholiadau traddodiadol. Yn y cofnod blog hwn, byddwn yn edrych ar ba wybodaeth y gall yr ysgolion yng Nghymru, Lloegr a Gogledd Iwerddon sy’n ddarostyngedig i’r Ddeddf Rhyddid Gwybodaeth (FOIA) ei chyhoeddi'n rhagweithiol am y prosesau a'r fframweithiau y maen nhw’n bwriadu eu defnyddio ar gyfer asesiadau athrawon. Nid yw'n gymwys i ysgolion yn yr Alban, sydd â'i threfn rhyddid gwybodaeth ei hunan, sy’n cael ei reoleiddo gan Gomisiynydd Gwybodaeth yr Alban.\nGall ysgolion ddisgwyl cael ceisiadau am wybodaeth am eich asesiadau athrawon.Efallai y byddwch yn gallu achub y blaen ar rai o'r ceisiadau Rhyddid Gwybodaeth hyn drwy fynd ati i gyhoeddi rhywfaint o'r wybodaeth hon, megis y polisïau neu’r prosesau a’r dulliau sydd gennych ar waith ar gyfer pennu graddau.\nDyma arfer da ac mae ysgolion eisoes yn mynd ati'n rhagweithiol i gyhoeddi gwybodaeth o’u polisïau a rhywfaint o wybodaeth am gyflogau staff i’w data perfformiad. Nid yn unig mae hyn yn helpu tryloywder ond fe all hefyd leihau nifer y ceisiadau am wybodaeth sy’n dod i law’r ysgolion, ac y mae'n rhaid ymateb iddyn nhw.\nRydym yn argymell y dylai’r ysgolion baratoi am geisiadau am wybodaeth ynghylch sut mae asesiadau athrawon yn cael eu cynnal, drwy wneud y canlynol:\ndod â gweithdrefnau clir ar waith i adnabod ac ymdrin â'r gwahanol fathau o geisiadau am wybodaeth a allai ddod i law.\ncyhoeddi cymaint o fanylion ag y gallwch am eich prosesau ar gyfer pennu graddau.\nar ôl yr asesiadau, cyhoeddi cymaint o ddata perfformiad dienw ag y gallwch.\nCofiwch: wrth gyhoeddi gwybodaeth, rydych chi’n trefnu bod yr wybodaeth hon ar gael i'r cyhoedd. Felly, dylech fod yn ymwybodol o'ch rhwymedigaethau cyfreithiol i sicrhau na chaiff dim data personol ei gyhoeddi a allai dorri'r egwyddorion diogelu data.\nEfallai y byddwch hefyd yn derbyn ceisiad oddi wrth fyfyriwr unigol yn gofyn am wybodaeth am eu graddau – a’r enw ar hyn o dan y ddeddfwriaeth Diogelu Data yw cais gwrthrych am wybodaeth (SAR). Os cewch chi un o'r ceisiadau hyn yna efallai y byddwch am edrych ar y canllawiau i athrawon ac ysgolion rydyn ni eisoes wedi'u cyhoeddi ynghylch mynediad myfyrwyr at wybodaeth am eu canlyniadau asesu.


Elfed yn dringo i’r uchelfannau\nMae gŵr o Drefor, Gwynedd wedi cwblhau gorchest o ddringo’r Wyddfa 52 o weithiau mewn blwyddyn er budd Ambiwlans Awyr Cymru.\nRoedd Elfed ‘Gyrn Goch’ Williams wedi gosod yr her hon iddo’i hun ac mae ar fin cychwyn ar ei daith olaf yn dringo’r Wyddfa.\nDechreuodd Elfed ddringo yn gynnar yn 2017 ac mae wedi mynd i’r afael â’r her drwy ddringo’r mynydd un cam y tro, gan gasglu £10,000 i AAC.\nCafwyd y daith ddringo olaf yn cael ei chynnal ar ddydd Gwener, 8 Rhagfyr, ac ar ôl dychwelyd, roedd yna ddathliad wedi ei drefnu yn y Galeri, Caernarfon.\nRoedd y cyngerdd Her 52 yn cynnwys perfformiadau gan Rhys Meirion a Sioned Terry, a gwerthwyd yr holl tocynnau.\nDewisodd Elfed gefnogi Ambiwlans Awyr Cymru ar ôl i’w fab fod mewn damwain a bu’n rhaid galw am help Ambiwlans Awyr Cymru.\nDywedodd Elfed: “Yn 2013, anafwyd fy mab Tomos yn ddifrifol ar ôl cael damwain ac roedd Ambiwlans Awyr Cymru wedi ei gludo o Flaenau Ffestiniog i Ysbyty Gwynedd ym Mangor ac yna i Ysbyty Prifysgol Stoke.\n“Mae Tomos dal yn fyw heddiw o ganlyniad i help Ambiwlans Awyr Cymru ac felly rwyf wedi gosod her i’m hun i ddringo’r Wyddfa 52 o weithiau mewn blwyddyn i gasglu arian i achos mor gwerth chweil. Mae’r her wedi mynd yn dda ond y darn anoddaf oedd brwydro yn erbyn gwyntoedd minws 12 yn Nhachwedd yn ystod y stormydd.\n“Roedd y tro olaf ond un yn dringo’r Wyddfa yn arbennig gan i Tomos ymuno gyda mi ac mae wedi gwella’n dda ers ei ddamwain yn 2013”.\nRoedd yr her hefyd yn rhan o hanes pan mai Elfen oedd y dringwr cyntaf i dorri ei wallt ar frig yr Wyddfa ym mis Awst.\nChwalwyd y targed o £5,000 gyda mwy na £10,000 wedi ei gasglu ar dudalen Just Giving Elfed erbyn y tro olaf iddo ddringo dydd Gwener yma.\nYchwanegodd Elfed: “Hoffwn ddiolch i bawb sydd wedi fy helpu yn ystod yr her hon, ac mae’n meddwl cymaint imi fod yna swm sylweddol wedi ei gasglu ar gyfer elusen mor arbennig”.\nDywedodd Rheolwr Codi Arian AAC Lynne Garlick: “Hoffwn longyfarch Elfed cyn iddo gwblhau’r her anhygoel hon yr wythnos yma. Mae’r hyn sydd wedi ei gyflawni yn ystod y flwyddyn yn ysbrydoledig ac rydym mor ddiolchgar iddo am ddewis ein cefnogi ni.\n“Mae’r arian sydd wedi ei gasglu yn mynd i ariannu cyrchoedd achub ar draws Cymru a chadw ein pedwar hofrennydd yn hedfan.”


Rydych chi yma:\tGofalu / Cyflwr y Parc / Hunaniaeth Ddiwylliannol / Yr Amgylchedd Adeiledig\nMae'r broses restru yn sicrhau bod adeiladau o 'ddiddordeb pensaernïol neu hanesyddol arbennig' yn cael eu rhoi ar restr ac yn cael eu diogelu'n statudol. Mae'r nifer a graddfa'r Adeiladau Rhestredig yn Eryri yn cael ei ddangos isod. Mae Cadw wrthi yn ail-arolygu ardaloedd Cynghorau Cymuned o fewn y Parc Cenedlaethol. Mae chwe ardal yn parhau i gael eu harolygu a disgwylir i nifer yr Adeiladau Rhestredig godi i tua 1900.\nAdeiladau ‘Mewn Perygl’\nMae adeiladau 'Mewn Perygl' yn cael eu diffinio fel rhai Rhestredig, neu adeiladau traddodiadol gyda theilyngdod pensaernïol pwysig, sydd dan fygythiad. Mae nifer yr adeiladau ar y gofrestr a gedwir gan yr Awdurdod yn amrywio fel mae'r adeiladau yn cael eu hatgyweirio ac yn cael eu tynnu oddi ar y gofrestr ac arolygon yn dangos adeiladau pellach sydd mewn perygl.\nMae Ardaloedd Cadwraeth yn ardaloedd o ddiddordeb pensaernïol neu hanesyddol arbennig, ac mae eu cymeriad neu eu hymddangosiad o fath sy’n ddymunol i'w cadw. Maent yn ddynodiad statudol ac maent yn helpu i sicrhau rheolaeth bositif o'r adeiladau sydd ynddynt a'u cymeriad.\nMae pedwar ar ddeg o Ardaloedd Cadwraeth yn Eryri. Y rhain yw Betws y Coed, Beddgelert, Nantmor, Dolbenmaen, Maentwrog, Y Bala, Harlech, Dolgellau, Abaty Cymer, Pant y Rodyn, Aberdyfi, Abergwyngregyn, Llanllechid a Nant Peris..\n(Ffynhonnell : Awdurdod Parc Cenedlaethol Eryri, 2005).\nMeysydd Rhyfela Hanesyddol\nDoes dim o’r rhain yn y Parc Cenedlaethol.


Hafan cynhyrchion DataNumen Word Repair Gair Profiadol Gwall Yn Ceisio Agor y Ffeil\nGwybodaeth fanwl am wall "Profiad o Wall yn Ceisio Agor y Ffeil"\nWrth agor dogfen Word wedi'i difrodi gyda Microsoft Word 2003, fe welwch y neges gwall ganlynol:\nProfodd Word wall wrth geisio agor y ffeil.\nRhowch gynnig ar yr awgrymiadau hyn.\n* Gwiriwch y caniatâd ffeil ar gyfer y ddogfen neu'r gyriant.\n* Sicrhewch fod digon o le cof a disg am ddim.\n* Agorwch y ffeil gyda'r trawsnewidydd Adfer Testun.\nCliciwch botwm “OK” i gau'r blwch negeseuon.\nPan fydd rhai rhannau o'r ddogfen Word yn llygredig, fe gewch y negeseuon gwall uchod. Ac os yw'r llygredd yn ddifrifol ac na all Word ei adfer, gallwch ddefnyddio ein cynnyrch DataNumen Word Repair i atgyweirio'r ddogfen Word a datrys y gwall hwn.\nWeithiau bydd Word yn gallu adfer rhannau o'r cynnwys o'r ddogfen lygredig, ond ni ellir adfer y rhannau sy'n weddill. Mewn achos o'r fath, gallwch hefyd ei ddefnyddio DataNumen Word Repair i adfer y rhannau hyn.\nSampl o ffeil ddogfen Word llygredig a fydd yn achosi'r gwall. Gwall6_1.doc\nAtgyweiriwyd y ffeil gyda DataNumen Word Repair: Gwall6_1_fixed.doc


Gosod tyrbinau creu trydan ar wely’r môr ger Ynys Enlli – Golwg360\nGosod tyrbinau creu trydan ar wely’r môr ger Ynys Enlli\nBwriad y cynllun £1.2m yw gwneud Ynys Enlli yr ynys ynni glas cyntaf yn y byd\nProsiect ynni Ynys Enlli\nMae cynlluniau ar y gweill i osod pum tyrbin 100kW ar wely’r môr rhwng Ynys Enlli a’r tir mawr ym Mhen Llŷn, er mwyn creu trydan.\nY bwriad yw gwneud Ynys Enlli yr ynys ynni glas cyntaf yn y byd, lle byddai cerrynt y môr yn cynhyrchu ynni gwyrdd i greu trydan, yn hytrach na gorfod dibynnu ar ddefnyddio tanwydd i gynhyrchu trydan ar yr ynys.\nMae Llywodraeth Cymru, trwy Gronfa Datblygu Rhanbarthol Ewrop, wedi buddsoddi £1.2 miliwn yn y cynllun.\nCwmni Nova Innovation fydd yn gyfrifol am osod y trybini.\n“Mae rhinweddau gwyrdd y cynllun yma’n amlwg,” meddai’r Cynghorydd Gareth Roberts sy’n cynrychioli Aberdaron.\n“Ond i mi, fel cynghorydd lleol, dw i’n edrych ’mlaen yn arw at weld pa fuddion economaidd all y cynllun yma ei gyflwyno i’r ardal.\n“Mae Nova Innovation eisoes wedi nodi eu bod yn awyddus i ddefnyddio contractwyr lleol, busnesau ac unigolion sy’n byw yn yr ardal, i weithio ar y datblygiad a manteisio ar y cyfleoedd ddaw yn sgil datblygu ynni llanw môr Enlli.\n“Rydym yn gwybod pa mor bwysig yw cadwyni cyflenwi yn sgil datblygiadau buddsoddi o fewn cymunedau, ac mae’r cynllun yma yn cynnig cyfleoedd ym maes datblygu, peirianneg, adeiladu, technoleg, morwrol a llawer mwy.\n“Fel Cynghorydd yr ardal, byddwn i hefyd yn falch o weld cyfleoedd addysgol yn rhan o’r gwaith, fel bod cyfle i ddisgyblion a myfyrwyr fanteisio ar y cyfle i oruchwylio, astudio a chael eu hysbrydoli gan gynllun technolegol blaengar fel hyn, yma yng ngogledd orllewin Cymru.”\n“Dim effeithiau negyddol”\nMae gan gwmni Nova Innovation brofiad o gyflwyno trybini llanw ar Ynysoedd y Shetland.\nGan ddefnyddio camerâu tanddwr i fonitro bywyd gwyllt yn yr ardal gyfagos, maen nhw wedi canfod nad oes effeithiau negyddol ar fywyd gwyllt y môr, fel adar a mamaliaid morol.\n“Yn wahanol i ynni gwynt lle mae’r farn gyhoeddus wedi ei rhannu, does dim effeithiau negyddol gweledol i’r tirlun gyda’r tyrbeini yma, gan eu bod wedi eu cuddio o dan y môr,” ychwanegodd Gareth Roberts.\n“Ac yn bwysicach fyth, mae cynllun fel hyn yn cyfrannu at Wynedd Werdd y Cyngor Sir, lle mae cymunedau a thrigolion yn ceisio lleihau ôl troed carbon.”\nDychwelyd pêl i ferch o Iwerddon… ar ôl iddi arnofio i Gymru\nRoedd pêl Aoife Ní Niocaill wedi anobeithio ar ôl colli ei phêl yn y môr ond mae hi bellach yn disgwyl iddo gael ei bostio yn ôl iddi


I'r gad! - Gweiddi\nDydy hi ddim yn gyfrinach fod chwaraeon yn fusnes mawr. Mae arian yn gallu llifo i mewn i ardal neu ddinas sy’n cynnal rhai o brif ddigwyddiadau’r byd chwaraeon.\nMae cynnal digwyddiad chwaraeon mawr yn gallu newid y dirwedd.\nPan ddaeth Cwpan Rygbi’r Byd i Gaerdydd yn 1999, codwyd Stadiwm y Mileniwm yng nghanol y ddinas i gymryd lle’r hen Barc yr Arfau.\nLlun: Cardiff Arms Park at night - geograph.org.uk - 495595 - Nicholas Mutton © Wikimedia Commons o dan drwydded Creative Commons Attribution-Share Alike 2.0 Generic\nPan ddaeth Cwpan Ryder i’r Celtic Manor ger Casnewydd yn 2010, roedd y cwrs golf yno wedi’i gynllunio a’i adeiladu’n arbennig ar gyfer yr achlysur.\nYn eu haddewidion ar gyfer Etholiad y Cynulliad yn 2016, roedd Plaid Cymru a’r Blaid Lafur yn frwd i gefnogi’r syniad o ddenu Gemau’r Gymanwlad i Gymru naill ai yn 2026 neu 2030. Dyma beth oedd gan Brif Weinidog Cymru i’w ddweud am y syniad ar raglen newyddion Radio Cymru heddiw:\nY Prif Weinidog: Byddai denu digwyddiad chwaraeon o raddfa Gemau’r Gymanwlad yn hwb aruthrol i Gymru. Gyda thîm Cymru’n cystadlu hefyd, byddai’r Gemau’n sbardun i undod cenedlaethol, ac yn rhoi cyfle i bobl y wlad arddangos eu balchder a’u cefnogaeth i’w gwlad, fel sy’n digwydd yn achos y Gemau Olympaidd a Chwpan y Byd. Er nad yw Gemau’r Gymanwlad yn cynnwys cymaint o wledydd â’r Gemau Olympaidd, byddai denu’r fath ddigwyddiad i Gymru’n bendant yn hwb anferth i’r economi. Byddai angen lleoliadau ar gyfer athletau, pêl-droed, rygbi, hoci, nofio, beicio, saethu a phob math o gampau eraill, felly gallai sawl rhan o’r wlad elwa - nid dim ond dinas fel Caerdydd.\nSylwebydd: A fyddai manteision penodol eraill?\nY Prif Weinidog: Wrth gwrs, mae’r potensial yn enfawr. Yn gyntaf, fe fyddai proffil Cymru ar lwyfan y byd yn cynyddu, a phwy a ŵyr faint yw gwerth hynny yn y tymor hir. Hefyd, byddai’n rhoi hwb i’r economi, gyda galw am weithwyr i ddatblygu lleoliadau a mwy o arian oddi wrth ymwelwyr a chefnogwyr sy’n dod i’r Gemau. Byddai gwneud yn siŵr bod mwy o gyfle ar gyfer hyfforddiant a phrentisiaethau hefyd yn nod.\nSylwebydd: Beth am fanteision i weddill y wlad?\nY Prif Weinidog: Wel, yn naturiol, byddai’n rhaid i unrhyw gynlluniau o ran gwella adeiledd Cymru fod wedi eu cwblhau erbyn dechrau’r Gemau, yn cynnwys gwella ffyrdd, rheilffyrdd a chysylltiadau eraill. Byddai mwy o frys, felly, i orffen y fath gynlluniau, a byddai hynny er lles pawb.\nSylwebydd: A fyddai unrhyw fanteision tymor hir?\nY Prif Weinidog: Er nad oes digon o dystiolaeth eto fod Gemau Olympaidd Llundain 2012 na Gemau’r Gymanwlad yn Glasgow yn 2014 wedi rhoi hwb mawr i iechyd a ffitrwydd, y gobaith yw y bydd canlyniadau’n dangos hynny yn y pen draw. Gallai’r un math o hwb, felly, ddigwydd i iechyd a ffitrwydd pobl yng Nghymru.\nSylwebydd: Felly, beth fydd angen penderfynu cyn i Lywodraeth Cymru ddweud os yw’n mynd i wneud cais i gynnal Gemau’r Gymanwlad neu beidio?\nY Prif Weinidog: Wel, cwestiwn anodd. Bydd angen tipyn o drafod a phenderfynu ynglŷn â beth allai cost cynnal y Gemau fod ac a fydd Cymru, mewn gwirionedd, yn gallu fforddio cynnal y Gemau. Wedi’r cwbl, dydyn ni ddim eisiau i wasanaethau eraill ddioddef. Ac mae materion eraill sydd angen eu trafod hefyd. Oes digon o leoliadau yng Nghymru i gynnal yr holl gystadlaethau? A fydd hi’n bosib i bobl deithio’n rhwydd rhwng y gwahanol leoliadau? Oes digon o lety yng Nghymru ar gyfer yr holl athletwyr a’r cefnogwyr? Pa mor debygol yw hi y bydd Cymru’n llwyddo gyda’i chais? Unwaith y bydd gyda ni atebion i’r cwestiynau hyn i gyd, wedyn gallwn ni symud ymlaen, gobeithio!\nBrif Weinidog, diolch o galon i chi am eich amser, a phob hwyl gyda’r trafodaethau.\nundod bod fel un unity\nCymanwlad y gwledydd ar draws y byd oedd yn arfer cael eu rheoli gan Brydain Commonwealth\neconomi system arian gwlad economy\nelwa ennill rhywbeth, yn enwedig arian neu brofiad benefit\nprentisiaethau cyfle i rywun ddysgu crefft neu ffordd o weithio apprenticeships\nadeiledd trefn ffyrdd, rheilffyrdd, teithio a gwasanaethau infrastructure\n10 ffaith. Cliciwch yma.\nGemau'r Gymanwlad yn 2026. Cliciwch yma.


Ymddiriedolwyr « TGP Cymru\nPwy ydym ni » Ymddiriedolwyr\nDiane Daniel – Cadeirydd\nPenodwyd yn Ymddiriedolwr yn 2012\nCyn ymddeol ym mis Rhagfyr 2008 roedd gan Diane dros 25 mlynedd o brofiad yn y sector statudol yn gweithio fel gweithiwr cymdeithasol gofal plant, swyddog maethu, swyddog adolygu annibynnol a Swyddog Cynllunio a Phartneriaeth yng Ngwasanaethau Plant Cyngor Dinas Casnewydd ac yn ddiweddarach fel rheolwr y Bartneriaeth Plant a Phobl Ifanc.\nMae Diane yn teimlo’n angerddol ynglŷn â’r angen i hyrwyddo hawliau plant i gael eu clywed, ac mae’n parhau i weithio’n wirfoddol i hyrwyddo lles pob plentyn a pherson ifanc yng Nghymru. Mae Diane yn sicrhau ei bod yn gwybod y diweddaraf am dueddiadau a deddfwriaeth gyfredol er mwyn gallu gwneud penderfyniadau gwybodus a chyfrannu’n llawn at agenda plant.\nBu Diane yn ymddiriedolwr Plant yng Nghymru am chwe blynedd ac ymddeolodd fel is-gadeirydd y sefydliad hwnnw yn 2014 yn unol â’u cyfansoddiad. Ar ôl cyfnod pellach o bum mlynedd ar y Bwrdd mae’n camu i lawr. Yn ystod y cyfnod hwnnw mae wedi chwarae rhan weithredol yn y sefydliad ac wedi bod yn falch o gynrychioli Plant yng Nghymru a Chymru mewn cyfarfodydd yn Ewrop ac yn y DU.\nYn ogystal â bod yn Ymddiriedolwr Plant yng Nghymru, roedd Diane yn Ymddiriedolwr Clybiau Plant Cymru a Solas am bedair blynedd ac roedd hefyd yn Aelod o Bwyllgor Cenedlaethol Barnardos Cymru, swydd y rhoddodd y gorau iddi pan ddaeth yn gadeirydd TGP Cymru i osgoi gwrthdaro buddiannau. Roedd hi hefyd yn aelod o banel cynghori’r BBC ar gyfer Plant Mewn Angen am bum mlynedd.\nMae Diane yn byw yng Nghaerdydd gyda’i gŵr ac mae ganddi ddwy ferch, dau ŵyr ac un gorwyr. Mae ei merch hynaf yn byw yn Hong Kong ac mae ei hŵyr wedi byw yno gydol ei oes. Mae Diane a’i gŵr wedi teithio’n helaeth ers ymddeol ac mae ganddynt gariad arbennig at Affrica, ac wedi ymweld â hi dair gwaith erbyn hyn. Ei hangerdd arall yw cerddoriaeth ac mae hi wedi bod yn aelod gweithgar iawn o gôr Cardiff Bach ers dros 30 mlynedd, yn enwedig yn ystod y 18 mis diwethaf i gadw’r côr yn weithredol yn ystod y pandemig.\nMae gan Diane a’i gŵr randir sy’n eu cadw’n brysur iawn yn tyfu eu llysiau a’u ffrwythau eu hunain. Mae’n dweud bod y gallu i fynd allan yn yr awyr iach a gweithio ar y rhandir a’u gardd yn ystod y pandemig wedi helpu i’w cadw’n heini ac yn iach.\nEmma Marshman – Is-gadeirydd\nAr hyn o bryd, Emma yw’r Rheolwr Academaidd Rhaglenni BA a Rhaglenni Meistr Hysbysebu, Graffeg, Darlunio, Ffilm a Theledu, Dylunio Set a Chynllunio Mewnol yn Ysgol Ddylunio a Chyfathrebu, Prifysgol De Cymru.\nGraddiodd Emma o Brifysgolion UWIC, Casnewydd a De Montfort. Dechreuodd ei gyrfa greadigol yng Nghaerdydd a Llundain ac ar ôl dychwelyd i Gymru astudiodd i fod yn athrawes ysgol uwchradd gan weithio mewn ysgolion yng Nghaerdydd a’r cyffiniau cyn symud ymlaen i Addysg bellach ac yna Addysg Uwch.\nMae Emma wedi datblygu cysylltiadau cryf gyda sefydliadau fel TGP Cymru er mwyn galluogi ei myfyrwyr i ennill profiad yn ystod eu cwrs gradd gan roi’r cyfle i’w myfyrwyr roi rhywbeth yn ôl ar yr un pryd.\nYn ogystal ag addysgu, mae Emma wedi gweithio gyda grwpiau o fyfyrwyr ar brosiectau cymunedol ac wedi ymwneud yn helaeth â gwaith ieuenctid a hynny fel arweinydd ieuenctid a thrwy gynnal cynlluniau chwarae yn yr haf. Mae cyfranogiad pobl ifanc yn bwysig iawn i Emma. Mae Emma yn canu’r piano a’r delyn, mae hi hefyd yn mwynhau bod yn greadigol yn ei hamser rhydd ac mae hi’n frwd iawn ynglŷn â chadw gwenyn. Mae Emma yn hoffi defnyddio ei gwybodaeth i ysbrydoli eraill.\nPenny Newman – Ymddiriedolwr\nMae Penny Newman yn un o Gyfarwyddwyr JNP Legal Limited ym Merthyr Tudful. Graddiodd Penny ym Mhrifysgol Cymru, Aberystwyth ac yna yn Ysgol y Gyfraith yng Nghaer. Mae hi wedi bod yn gyfreithiwr cymwysedig ers 1983, ac mae hi wedi arbenigo ym maes cyfraith teulu yn ystod y 15 mlynedd diwethaf.\nYn ogystal â bod yn Ymddiriedolwr TGP Cymru, mae Penny hefyd yn gweithio’n wirfoddol fel Cynghorydd Cyfreithiol i Asiantaeth Fabwysiadu Dewi Sant.\nMae Penny yn aelod o’r cyrff proffesiynol canlynol: Cymdeithas y Cyfreithwyr, Association of Lawyers for Children ac mae’n Aelod o Banel Plant Cymdeithas y Cyfreithwyr.\nAngharad Price – Ymddiriedolwr\nPenodwyd yn Ymddiriedolwr yn 2013\nMae Angharad Price yn fargyfreithiwr cyflogedig sy’n gweithio i Adran Gyfreithiol Llywodraeth y DU ac yn byw yn Ninas Powys. Cafodd ei galw i’r bar yn y Deml Ganol ar 22 Gorffennaf 2004. Fel cyfreithiwr yn y sector cyhoeddus, mae ei gwaith yn amrywiol.\nRoedd hi’n arfer bod yn Gynghorydd Grantiau i Ymddiriedolaeth Carnegie UK, un o’r sefydliadau elusennol mwyaf yn y DU, a oedd yn cynnwys bod yn rhan o’r pwyllgor sy’n penderfynu pa sefydliadau pobl ifanc y dylid rhoi arian iddynt i gynnal prosiectau arloesol.\nYn 2013, dyfarnwyd teilyngdod iddi am ei LLM mewn Ymarfer Cyfreithiol gan Brifysgol Caerdydd ar ôl ysgrifennu traethawd hir ar wahaniaethu ar sail anabledd ac addasiadau rhesymol. Bydd yn dechrau doethuriaeth broffesiynol ym Mhrifysgol Caerdydd ym mis Hydref 2021.\nRhoddodd enedigaeth i’w gefeilliaid, Tomos a Ffion ym mis Tachwedd 2016 ac mae’n astudio Cymraeg ar hyn o bryd er mwyn gallu ei throsglwyddo iddynt.\nHugh Russell – Ymddiriedolwr\nPenodwyd yn Ymddiriedolwr yn 2016\nMae Hugh Russell yn gweithio yng Nghanolfan Cydweithredol Cymru, gan hyrwyddo datblygiad tai dan arweiniad y gymuned. Mae gan Hugh gefndir mewn polisi tai a digartrefedd ac mae ganddo MSc mewn tai. Yn flaenorol, mae wedi arwain ar ymchwil i’r cysylltiadau rhwng y system ofal a digartrefedd, yn ogystal â gweithio ar faterion fel digartrefedd ieuenctid LGBTQ+. Mae’n Gadeirydd Bwrdd Prosiect Tai Ffres, sy’n ceisio darparu tai cymdeithasol o ansawdd da i bobl ifanc. Y tu allan i’r gwaith, mae Hugh yn mwynhau rhedeg, beicio a cherddoriaeth.\nLauren Kinsey – Ymddiriedolwraig\nWedi’i phenodi fel Ymddiriedolwraig 2019\nMae Lauren yn Uwch Weithwraig Achos a Swyddog Cyfathrebu ar gyfer Aelod Seneddol yng Nghaerdydd ac mae‘n byw yng Ngwmbrân.\nO ganlyniad i’w rôl ddeuol, mae ei gwaith yn amrywiol iawn. Mae Lauren yn gweithio‘n uniongyrchol gydag unigolion a theuluoedd sydd eisiau cefnogaeth gan eu AS, gan ganolbwyntio’n bennaf ar estyn allan i gymunedau. Mae Lauren hefyd yn gyfrifol am gyfathrebu gwleidyddol yr AS ac mae hi hefyd yn ymgyrchu’n lleol ac yn genedlaethol.\nMae gan Lauren hefyd brofiad o weithio i Aelod Cynulliad yng Nghynulliad Cenedlaethol Cymru, yn ogystal â phrofiad o rolau polisi ac ymgyrchu yn y sector tai a gwirfoddoli. Graddiodd Lauren o Brifysgol Caerwysg gyda gradd BA mewn Gwleidyddiaeth a Ffrangeg.\nTu allan i’w gwaith, mae Lauren yn gwirfoddoli gyda‘r Gymdeithas Alzheimer’s ac yn Hyrwyddwr Dementia. Mae hi’n darparu sesiynau gwybodaeth i grwpiau cymunedol a busnesau i’w helpu i sefydlu cymunedau sy’n fwy cyfeillgar i bobl â dementia. Mae Lauren hefyd wrth ei bodd yn teithio gyda’i phartner.


Llawer o aer poeth: Pwy sy'n dweud y gwir yn sgandal nwy Burisma - Gohebydd yr UE\nRhaglen ddogfen arloesol a dadleuol iawn, Llawer o aer poeth: pwy sy'n dweud y gwir yn sgandal nwy Burisma?, wedi cael ei dangosiad cyntaf o flaen cynulleidfa ryngwladol o newyddiadurwyr a phartïon eraill â diddordeb yn The Press Club, Brwsel ar 2 Mehefin, yn ysgrifennu Gary Cartwright.\nWedi'i chynhyrchu gan yr ymgynghorydd cyfryngau o'r DU, Tim White, a'i gyflwyno gan James Croskell, ceisiodd y fideo ei chymryd “Golwg ffres” yn y sgandal o amgylch Burisma Holdings, cwmni nwy naturiol o Wcrain, yng ngoleuni cyhoeddi hunangofiant Hunter Biden, mab Arlywydd yr UD Joe Biden yn ddiweddar, Pethau Hardd: Cofiant (Ebrill 2021).\nSefydlwyd Burisma yn 2002 gan Mykola Zlochevsky, cynghreiriad o gyn-Arlywydd Wcrain Viktor Yanukovych, a ffodd am ei fywyd i Rwsia yn dilyn Chwyldro Maidan 2014 a arweiniodd at ladd 100 o sifiliaid gan wasanaethau diogelwch Wcrain, yr honnir gyda chefnogaeth weithredol Lluoedd arbennig Rwseg.\nYn syml, diflannodd 166 o bobl yn ystod digwyddiadau 18-23 Chwefror, mae eu ffrindiau yn parhau i fod yn anhysbys hyd heddiw.\nAr hyn o bryd mae Burisma yn eiddo i’r cwmni alltraeth o Gyprus, Brociti Investments Limited, y mae cofnodion yn dangos ei fod yn eiddo i Zlochevsky, a ffodd o’r Wcráin ei hun yn fuan ar ôl Yanukovych, dan amheuaeth o osgoi talu treth a gwyngalchu arian.\nMae dogfennau cwmni yn dangos bod Hunter Biden wedi dod yn aelod o fwrdd cyfarwyddwyr Burisma Holdings ar Ebrill 18fed 2014, ddeufis ar ôl digwyddiadau trasig Maidan.\nBiden Sr oedd ef ei hun yn brif gydlynydd y Tŷ Gwyn gyda Yanukovych tra bod yr olaf yn llywydd yr Wcráin.\nYn ystod y rhaglen ddogfen, mae newyddiadurwyr yn cyflwyno dogfennau sy'n dangos trosglwyddo arian i gwmnïau alltraeth a allai fod yn gysylltiedig â Hunter Biden. Maen nhw hefyd yn dweud bod yr achosion yn erbyn Burisma yn yr Wcrain wedi arwain at ddiswyddo swyddogion uchaf ar ôl galwad ffôn gan weinyddiaeth arlywyddol yr Unol Daleithiau.\nMae Rudy Guiliani yn cynhyrfu Kyiv.\nYm mis Ebrill eleni, cynhaliodd yr FBI chwiliadau yng nghartref a swyddfa Rudy Giuliani, fel rhan o'r stiliwr i mewn i ymwneud Mr Giuliani â'r Wcráin. Roedd gwarantau yn ei erbyn yn cynnwys honiad bod cyn-Faer Dinas Efrog Newydd wedi methu â chofrestru ei hun fel asiant tramor. Mae'r Ddeddf Cofrestru Asiantau Tramor yn ei gwneud yn ofynnol i bobl hysbysu'r Adran Wladwriaeth os ydynt yn gweithredu fel asiant tramor ar ran cenedl arall.\nChwaraeodd Giuliani ran ganolog yn yr ymdrech i bwyso ar yr Wcrain i ymchwilio i Joe Biden a'i fab Hunter. Roedd hefyd yn allweddol yn y gwaith o osod cyn-lysgennad yr Unol Daleithiau i’r Wcráin, tystiodd tystion yn achos uchelgyhuddiad Trump.\nCyn etholiad arlywyddol 2020 arweiniodd Mr Giuliani ymdrech i ddod o hyd i wybodaeth argyhoeddiadol am yr ymgeisydd Democrataidd Joe Biden a'i fab Hunter yn yr Wcrain.\nNid yw gweithgareddau Giuliani yn yr Wcrain ar ran ei gyn fos wedi mynd yn dda yn Kyiv: “Os caf gais swyddogol gan Southern District of New York, neu unrhyw ymdrech amhleidiol arall, megis gwaharddiad posib Rudy Giuliani, byddwn yn agored i’w helpu,” Igor Novikov, a wasanaethodd fel cynghorydd agos i Zelensky. yn ystod uchelgyhuddiad cyntaf Trump, adroddwyd iddo ddweud ym mis Chwefror eleni.\n“Mae hynny oherwydd fy mod yn credu bod gweithredoedd y Maer Giuliani yn yr Wcrain wedi bygwth ein diogelwch cenedlaethol,” ychwanegodd. “Ein cyfrifoldeb ni yw sicrhau nad yw unrhyw ymdrech i lusgo ein gwlad i wleidyddiaeth ddomestig ein cynghreiriaid yn mynd yn ddigerydd.”\nDywedodd Novikov hefyd ei fod yn barod i gynorthwyo gydag ymdrechion i dynnu Giuliani o’i drwydded i ymarfer cyfraith, a dydd Iau 24 Mehefin, ataliwyd trwydded Giuliani yn wir.\nYn eu penderfyniad, dywedodd barnwyr mewn llys apeliadau yn Efrog Newydd fod Giuliani, a oedd wedi gweithio gyda Donald Trump i wyrdroi canlyniad etholiad Arlywyddol 2020 yr Unol Daleithiau, wedi gwneud sawl datganiad ffug ynglŷn â phleidleisio yn nhaleithiau Arizona, Georgia a Pennsylvania - gan gynnwys honiadau bod cannoedd ar filoedd o bleidleisiau absennol a phleidleisiau eraill wedi'u cyfrif yn amhriodol.\nAwgrymodd y llys y gallai ataliad Giuliani ddod yn barhaol.\nHunter Biden, a'r gliniadur honno\nRoedd Giuliani y tu ôl i ymdrechion i berswadio swyddogion Wcrain i agor ymchwiliadau i honiadau bod Hunter Biden wedi ymyrryd i drefnu mynediad at bartïon â diddordeb at ei dad.\nYn 2019 cymerodd yr FBI feddiant o liniadur yr honnir ei fod yn perthyn i Biden Jr. Ymchwilwyr a ddarostyngodd y gliniadur yn 2019 o siop gyfrifiaduron yn Delaware, ar ôl, honnir, i Giuliani gael ei dipio i ffwrdd ynglŷn â bodolaeth a lleoliad y ddyfais. Roedd y gliniadur yn cynnwys dogfennaeth yr oedd yn ymddangos ei bod yn cadarnhau'r honiadau er na ellid ei phrofi byth, a honnodd Biden ei hun nad oedd ganddo unrhyw syniad o gwbl ai ef oedd y gliniadur ai peidio.\nYn ei hunangofiant Ebrill 2021, Pethau Hardd: Cofiant gan Hunter Biden, mae'n bragio bod ei gymeriant o fodca a chrac "syfrdanol - hyd yn oed marwolaeth-ddiffygiol ”.\nMae'n cyfaddef yn agored i dreulio misoedd a dreuliwyd yn feddw mewn fflat yn Washington DC a mwy o fisoedd yn brathu cocên mewn byngalos gwestai yn Hollywood. Tra roedd ei dad yn Is-lywydd, roedd yn cyd-fyw gyda deliwr cyffuriau benywaidd.\nA yw hwn yn ddyn y byddai rhywun yn ei benodi i fwrdd cyfarwyddwyr cwmni ynni mawr ar gyflog yr adroddwyd amdano o $ 80,000 y mis? Dyn na wnaeth, yn ôl tystion, fel yr adroddwyd gan Reuters ym mis Hydref 2019, erioed ymweld â’r Wcráin ar gyfer busnes cwmni yn ystod ei gyfnod 5 mlynedd?\nOni bai bod y dyn dan sylw wrth gwrs yn fab i Is-lywydd yr Unol Daleithiau, ac a oedd ar adeg penodi Hunter Biden i fwrdd Burisma mewn sefyllfa dda i ddod yn Arlywydd nesaf.\nO ran y rhaglen ddogfen: mae wedi cael derbyniad da, ac mae wedi denu cryn dipyn o sylw i'r Meistri White a Croskell, a dyma eu cydweithrediad cyntaf. O ran Hunter Biden, a Rudy Giuliani, erys mwy o gwestiynau nag atebion.\nPynciau cysylltiedig:BidenHunter Biden


Brexit: CBI Cymru'n galw am hawl i aros i weithwyr o'r UE - BBC Cymru Fyw\nDylai gweithwyr o'r Undeb Ewropeaidd gael yr hawl i aros yn y DU yn dilyn Brexit a dylid osgoi rhwystrau masnach, yn ôl corff busnes CBI Cymru.\nDywedodd hefyd y dylai sicrhau bod marchnad sengl rhwng Cymru, Lloegr, Yr Alban a Gogledd Iwerddon fod yn flaenoriaeth.\nMae'r corff yn ysgrifennu at bob AS, AC ac ACE i amlinellu'r hyn y mae cwmnïau eu hangen o'r trafodaethau i adael yr Undeb Ewropeaidd.\nLeanne Wood yn llunio rhestr gofynion Brexit cyn tanio Erthygl 50\nMae'r ffigyrau diweddaraf yn dangos bod 67% o allforion Cymru yn mynd i'r UE.\nYr Almaen (24%) a Ffrainc (16%) yw'r marchnadoedd rhyngwladol mwyaf i allforion Cymru, gyda'r Unol Daleithiau yn drydydd (13%).\nImage caption Mae 67% o allforion Cymru yn mynd i'r Undeb Ewropeaidd\nMae'r llythyr wedi'i arwyddo gan gadeirydd CBI Cymru, Michael Plaut, gyda chefnogaeth gan gyngor busnesau sy'n cynnwys rhai o gwmnïau mwya'r wlad.\nMae'r llythyr yn dweud: "Rydym ni'n byw mewn byd sy'n gystadleuol yn fyd-eang, ac mae'n bwysig nad yw busnesau yng Nghymru ar eu colled o ganlyniad i gytundeb gadael yr UE a ystyriwyd ac a negodwyd yn wael.\n"Mae economi Cymru wedi'i hadeiladu ar waith caled cwmnïau yng Nghymru a'r cyfoeth a grëir ganddynt.\n"Byddai'n siomedig pe na fyddai pryderon cymuned fusnes Cymru ar frig yr agenda yn ystod trafodaethau ynglŷn â gadael yr UE."\nMae disgwyl i Lywodraeth y DU danio Erthygl 50 ddydd Mercher, fydd yn dechrau'r trafodaethau i adael yr Undeb Ewropeaidd.\nDdydd Llun, fe wnaeth y Prif Weinidog Theresa May deithio i gwrdd â Phrif Weinidog Yr Alban, Nicola Sturgeon, sydd wedi galw am ail refferendwm ar annibyniaeth yno oni bai bod trefniadau arbennig yn cael eu gwneud.\nMae trafodaethau hefyd yn cael eu cynnal am ddyfodol y berthynas fasnachol rhwng Gogledd Iwerddon, wnaeth bleidleisio i aros yn yr UE fel Yr Alban, a Gweriniaeth Iwerddon.\nImage caption Mae'r llythyr wedi'i arwyddo gan gadeirydd CBI Cymru, Michael Plaut\nYn eu llythyr, mae CBI Cymru yn dweud mai'r pedair blaenoriaeth ar gyfer cwmnïau yw:\nOsgoi rhwystrau rhag masnachu - "Mae'n rhaid i Lywodraeth y DU lunio cytundeb uchelgeisiol gyda'r UE sy'n sicrhau ein bod ni'n osgoi rhwystrau newydd rhag masnachu ac yn dilyn llwybr llyfn lle nad oes perygl syrthio dros ddibyn."\nSicrhau sefydlogrwydd o'r cychwyn cyntaf - "Mae angen i fusnesau wybod pa reolau a rheoliadau y byddant yn eu dilyn y diwrnod y bydd y DU yn gadael yr UE."\nCaniatáu i staff o'r UE aros - "Mae cwmnïau yng Nghymru yn cyflogi miloedd o bobl o bob rhan o'r UE. Mae angen rhoi sicrwydd ar frys i'r aelodau staff gwerthfawr hyn y byddant yn gallu aros."\nDiogelu marchnad sengl y DU - "Mae'n rhaid i Lywodraeth y DU a'r llywodraethau datganoledig gydweithio i sicrhau ein bod ni'n cadw marchnad sengl effeithiol ar gyfer y DU."\nCymru 'i ddioddef waetha' oherwydd Brexit, medd adroddiad


Dyma fydd y cymhwysiad i reoli'r Apple Watch | Newyddion IPhone\nDyma fydd y cymhwysiad i reoli'r Apple Watch, darganfod mwy o gyfrinachau gwyliadwriaeth Apple\nMae Apple Watch yn cwympo ac o Cupertino rydym eisoes yn dechrau cael cliwiau amdano. Yr un olaf a gawsom oedd trwy'r pedwerydd beta o iOS 8.2, diweddariad pwysig iawn y bydd y cais yn ei le i reoli'r Apple Watch.\nMae'n ymddangos bod y Folks yn 9to5Mac wedi cael mynediad at fersiwn rhagolwg o'r app hon, gan ddatgelu rhai Cyfrinachau Apple Watch ein bod yn dweud wrthych isod:\n1 Sgrin cartref y gellir ei haddasu:\n2 Swyddogaethau fel cloc:\n7 Monitor gweithgaredd:\n8 Cyfrinachau eraill yr Apple Watch:\n9 A phryd allwn ni roi'r Apple Watch ar ein arddwrn?\nSgrin cartref y gellir ei haddasu:\nMae gan ryngwyneb Apple Watch ffordd eithaf rhyfedd o drefnu cymwysiadau. Rydyn ni'n colli'r grid iOS clasurol ac yn lle hynny yn mynd am rywbeth mwy deinamig. Diolch i'r cais Apple Watch, gall y defnyddiwr trefnu bron pa gymwysiadau fydd yn cael eu harddangos ar sgrin gartref y cloc.\nSwyddogaethau fel cloc:\nEr bod yr Apple Watch mae'n fwy na gwylio yn unig, mae'n rhaid i ddweud wrth yr amser fod yn brofiad hollol newydd i'r defnyddiwr. Ni ellir ailddyfeisio'r olwyn, felly yn yr achos hwn, bydd y smartwatch yn cynnig ystod eang o opsiynau i addasu'r fformat y mae'r amser yn cael ei arddangos ynddo:\nBydd gennym y posibilrwydd i addasu ymddangosiad yr oriawr trwy fewnosod a monogram yn cynnwys hyd at bedwar llythyr. Mewn monogramau, mae llythrennau cyntaf y defnyddiwr yn dueddol o gael eu mewnosod, ond gall pawb roi beth bynnag maen nhw eisiau personoli'r rhyngwyneb ychydig yn fwy.\nGallwn wneud i'r clasur ymddangos cylch coch gyda rhifau y tu mewn iddo i nodi hysbysiadau bod yn rhaid i ni fynychu ar yr iPhone.\nY rhai sydd â cyfranddaliadau ar y farchnad stoc Byddant hefyd yn gallu mewnosod pris cwmni ar sgrin y cloc, gan allu gweld y marcwyr stoc clasurol ar unwaith.\nPwynt arall a ddatgelwyd gan gymhwysiad "Companion" yr Apple Watch yw sut y byddwn yn trin negeseuon o'r oriawr. Nid oes gennym rithwir bysellfwrdd ond diolch i adnabod llais, byddwn yn gallu ymateb i'r negeseuon a dderbyniwn fel hyn. Gellir anfon yr hyn rydyn ni'n ei ynganu fel neges lais neu ei basio i destun i'w anfon yn y fformat hwnnw.\nOs nad ydym am i'r person arall wybod a ydym wedi darllen ei neges, bydd yr Apple Watch yn caniatáu inni galluogi neu analluogi derbynebau darllen. Gallwn hefyd reoli ymatebion awtomatig ar gyfer negeseuon testun sy'n dod i mewn, felly os ydym yn brysur, bydd yr Apple Watch yn ateb yn awtomatig i ni gyda neges yr ydym wedi'i diffinio ymlaen llaw o'r blaen.\nYn olaf, gallwn osgoi derbyn hysbysiadau gyda negeseuon sy'n dod i mewn neu dderbyn dim ond rhai'r bobl sydd o ddiddordeb inni. Gallwch hefyd ddewis y uchafswm nifer yr hysbysiadau yr ydym am ei dderbyn trwy neges sy'n dod i mewn.\nAr gyfer yr adran mapiau (byddwch yn ofalus, rydym yn dibynnu ar yr iPhone ar gyfer y swyddogaeth hon gan nad oes gan yr Apple Watch GPS), bydd y cais Apple Watch yn caniatáu inni galluogi neu analluogi hysbysiad dirgrynu pan mae'n bryd newid cyfeiriad ar lwybr i'n cyrchfan.\nWedi'i blatio gan Apple yn hyn o beth. Bydd gan wyliadwriaeth y cwmni hefyd amryw opsiynau hygyrchedd i'r rhai sydd â rhyw fath o anabledd. I gyrchu'r gosodiadau hyn cyn gynted â phosibl, pwyswch y goron ar ochr dde'r oriawr dair gwaith a bydd bwydlen yn ymddangos ar yr oriawr gyda'r opsiynau sydd ar gael.\nYn eu plith fe welwn Trosleisio, nodwedd sy'n darllen i ni beth sy'n ymddangos ar y sgrin. Os yw defnyddiwr eisiau defnyddio VoiceOver, gallant ei actifadu trwy godi ei arddwrn neu glicio ddwywaith tap ar sgrin Apple Watch.\nBydd gennym hefyd y posibilrwydd o chwyddo'r rhyngwyneb, tynnu sylw at y testun yn feiddgar, lleihau effeithiau animeiddiadau, rheoli tryloywderau, actifadu graddlwyd neu addasu os ydym am wrando ar sain mewn stereo, mono neu addasu dwyster pob sianel ar wahân.\ni atal mynediad heb awdurdod i'n Apple Watch, gallwn sefydlu a cod rhifol pedwar digid. Bydd y cod hwn hefyd yn cael ei ddefnyddio ar gyfer taliadau a wneir trwy Apple Pay, cofiwch hefyd bod yn rhaid gosod yr oriawr ar ein arddwrn fel mecanwaith diogelwch ychwanegol. Os byddwn yn newid y cod rhifol hwn, bydd yn rhaid i ni ail-nodi manylion y cerdyn credyd hefyd i ddefnyddio Apple Pay.\nCymaint o'r amser bydd gennym yr Apple Watch wedi'i baru â'r iPhone, bydd datgloi'r ffôn symudol hefyd yn datgloi'r oriawr yn awtomatig. Unwaith eto, bydd angen gwisgo'r oriawr ar eich arddwrn er mwyn i'r nodwedd hon weithio.\nYn olaf, bydd gennym yr opsiwn o dileu'r holl gynnwys o Apple Watch os yw'r cod anghywir yn cael ei nodi 10 gwaith.\nBydd yr Apple Watch hefyd yn gweithredu fel meintiolwr ein gweithgareddFelly, o'ch cais gallwn reoli rhai paramedrau sy'n gysylltiedig â'r nodwedd hon.\nEr enghraifft, gallwn derbyn hysbysiadau bob pedair, chwech neu wyth awr lle dangosir inni gynnydd y gweithgaredd beunyddiol sy'n cyfateb i ni. Byddwn hefyd yn cael gwybod pan gyrhaeddwn y swm gweithgaredd dyddiol a argymhellir.\nGellir actifadu neu ddadactifadu mesur cyfradd curiad y galon, mae'r un peth yn digwydd wrth recordio'r gweithgaredd (grisiau, pellter a deithiwyd, ac ati).\nCyfrinachau eraill yr Apple Watch:\nMae'r cais hefyd wedi datgelu hynny yn y Adran "Gwybodaeth" Bydd gennym fynediad at faint o gof am ddim o'r oriawr, nifer y caneuon sydd wedi'u storio ynddo, nifer y lluniau a arbedwyd, faint o gymwysiadau yr ydym wedi'u gosod, rhif cyfresol yr Apple Watch a manylion am gysylltedd Bluetooth neu WiFi.\nA phryd allwn ni roi'r Apple Watch ar ein arddwrn?\nMae popeth yn nodi hynny ar ddiwedd mis Mawrth gallem gael y unedau cyntaf yr Apple Watch ar werth.\nSiawns, dros yr ychydig ddyddiau nesaf y byddwn yn derbyn mwy o newyddion sy'n cadarnhau neu'n gwrthbrofi'r sïon hyn. Am nawr mae'r gollyngiadau yn dechrau pwyntio i'r un cyfeiriad.\nLlwybr llawn i'r erthygl: Newyddion IPhone » Cynhyrchion Apple » Apple Watch » Dyma fydd y cymhwysiad i reoli'r Apple Watch, darganfod mwy o gyfrinachau gwyliadwriaeth Apple\nMae AllCast yn caniatáu inni ddangos cynnwys ein rîl heb Apple TV


Gall rheoli eich arian gyda’ch gilydd pan rydych mewn perthynas ddifrifol fod yn anodd – darganfyddwch ai cael cyfrif ar y cyd fydd y dewis gorau i chi. Mae gennym wybodaeth hefyd ar sut i reoli biliau, budd-daliadau, a phroblemau ariannol fel cwpl.\nBeth os ydych yn cael Credyd Cynhwysol?\nBeth os yw’ch partner yn gwario gormod o arian?\nBydd sut yn union y byddwch yn rheoli eich materion ariannol yn dibynnu ar eich agwedd chi’ch dau tuag at arian.\nEfallai y gwelwch rai meysydd ble rydych yn hapus i rannu’r cyfrifoldeb, ond eraill ble mae angen i chi ddod i gyfaddawd.\nCyn i chi ddechrau, ceisiwch ddeall dull o ymdrin ac agwedd eich gilydd tuag at arian.\nBydd hyn yn eich helpu i ganfod meysydd y cytunwch – ac yr anghytunwch – arnynt, er mwyn i chi allu adnabod problemau cyn iddynt godi.\nDarganfyddwch fwy yn ein canllaw Siarad â'ch partner am arian\nByddwch yn ofalus o gadw’ch arian ar y cyd os oes gan un ohonoch hanes credyd gwael\nNi fydd byw gyda rhywun, neu bod yn briod â rhywun sydd â sgôr credyd gwael yn effeithio ar eich credyd chi.\nFodd bynnag, cyn gynted ag yr agorwch gyfrif banc ar y cyd, neu gymryd morgais â’ch gilydd, gallai’ch statws credyd gael ei effeithio.\nEr enghraifft, cewch eich sgorio ar y cyd os ymgeisiwch am gredyd. Mae’n syniad da i chi’ch dau wirio eich statws credyd cyn cyfuno eich arian.\nDarganfyddwch Sut i wirio'ch adroddiad credyd.\nPan fyddwch yn agor cyfrif banc ar y cyd byddwch chi’ch dau yn gyfrifol am unrhyw ddyled neu orddrafftiau, felly mae’n hanfodol eich bod yn ymddiried yn eich gilydd.\nMae rhaid i chi fod yn glir ar yr hyn yr ystyriwch yn gyfraniad teg a glynu at hynny.\nByddwch yn glir o’r cychwyn cyntaf ynghylch beth rydych yn ei ddisgwyl. Rhowch gynnig ar osod terfyn gwario, fel y bydd angen penderfyniad ar y cyd ar unrhyw beth uwchben y swm hwn cyn i chi ei brynu.\nGwnewch yn siŵr eich bod yn eglur a di-lol ynghylch faint o annibyniaeth fydd gennych eich dau. Yn y modd hwnnw byddwch chi’ch dau yn gwybod ble rydych yn sefyll ac ni fydd angen i chi ddadlau dros unrhyw anghytundebau. Sefydlwch gynllun rhag ofn i bethau fynd o chwith a pheidiwch â bod ofn ysgrifennu hynny i lawr os credwch y bydd hynny’n ei gwneud yn haws i chi lynu ati.\nNid oes ots pa mor ddi-hid y gallai un ohonoch fod o ran rheoli arian, mae gadael i un partner reoli’r holl arian sydd gennych ar y cyd yn beth gwael i chi’ch dau.\nMae dealltwriaeth dda yn golygu byddwch chi’ch dau yn gwybod beth gallwch ei fforddio ac i’r gwrthwyneb a phetai unrhyw beth yn digwydd i un ohonoch, byddai gan y llall syniad da ynglŷn a sefyllfa’r materion ariannol.\nEich penderfyniad chi yw sut byddwch yn rheoli eich arian pan fyddwch mewn perthynas. Yn gyffredinol, mae pedwar prif ddull y gallwch wneud hyn:\nrhannu rhai cyfrifoldebau ond cadw rhai pethau’n breifat.\nOs nad oes gennych gyfrif ar y cyd, byddwch chi’ch dau yn cadw eich enillion ar wahân.\nBydd angen i unrhyw filiau rydych yn eu rhannu fel rhent neu forgais gael eu rhannu ar sail pob achos yn ei dro.\nDyma ychydig o ffyrdd o wneud yn siŵr eich bod yn rheoli eich arian yn dda pan fyddwch yn ei reoli ar wahân:\nCynlluniwch bopeth a chyfathrebwch yn rheolaidd: Drwy wneud hynny byddwch yn gwybod bob amser beth fydd eich incwm a’ch gwariant.\nPenderfynwch sut i rannu’r biliau: P’un ai yw hynny’n 50/50, neu drwy ffordd wahanol, bydd angen i chi fod yn glir ynghylch sut y byddwch yn rhannu’r cyfrifoldeb.\nRhowch ystyriaeth i’ch partner wrth wneud penderfyniadau ar wariant: Byddwch yn rhannu’r cyfrifoldeb felly gwnewch yn siŵr nad ydych yn gwario gormod, neu bydd eich partner yn gorfod ysgwyddo unrhyw wahaniaeth er mwyn talu’r biliau.\nGall hyn wneud cyllidebu’n haws o lawer, ond bydd angen cyfrif ar y cyd arnoch er mwyn iddo weithio’n ddidrafferth.\nDrwy wneud hynny, bydd gennych chi’ch dau reolaeth dros yr arian ac yn medru gweld ar beth mae’r llall yn ei wario.\nsicrhewch fod gennych batrymau gwario, arferion ac ymddygiadau tebyg – fel arall byddwch yn anghytuno a dechrau dadlau ynghylch arian\ncytunwch ar drothwy gwario rhyngoch – os ydych eisiau talu am rywbeth sy’n ddrutach na’r trothwy, bydd angen i chi’ch dau gytuno er mwyn osgoi unrhyw fath o ddadlau.\nPan fyddwch yn rhannu cyfrifoldeb am faterion ariannol, gallai cyfaddawd fod y ffordd orau o fynd ati.\nGallwch agor cyfrif ar y cyd er mwyn gofalu am y biliau, ond cadw eich cyfrifon eich hunain er mwyn talu am y pethau rydych eich hunain eu heisiau.\nMae hon yn ffordd wych o wneud cyllidebu’n haws a byddwch yn cadw peth o’ch annibyniaeth a’ch preifatrwydd.\nDyma ychydig o bethau i’w hystyried pan fyddwch yn penderfynu sut i rannu’r cyfrifoldeb:\npenderfynwch pa filiau i’w talu o’r cyfrif ar y cyd\npenderfynwch ar gyfraniad i’w dalu i mewn i’r cyfrif ar y cyd bob mis, p’un ai yw hynny’n 50/50, neu’n seiliedig ar faint eich incwm\nmeddyliwch am eich patrymau, arferion ac ymddygiadau gwario a chytuno ar beth sy’n dderbyniol i chi’ch dau er mwyn i chi allu osgoi anghytuno a dadleuon dros arian.\nGall y prif enillydd drosglwyddo swm wedi’i gytuno bob wythnos neu fis i gyfrif y partner.\nGallwch chi’ch dau benderfynu p’un ai yw’r swm a drosglwyddir yn arian ar gyfer biliau’r cartref ac arian gwario, neu’n arian gwario personol yn unig.\ngwnewch yn siŵr eich bod chi’ch dau yn teimlo’n gysurus gyda’r syniad\nni ddylai’r lwfans gael ei ystyried fel ‘ffafr’ – os oes un partner adref yn gofalu am y plant neu’n gweithio yno fel gofalydd – mae hynny’n swydd hefyd\nsiaradwch am yr holl fathau o wariant y mae rhaid i’r lwfans eu cwmpasu a gwnewch yn siŵr fod y swm misol neu wythnosol yn ddigon.\nRhowch gynnig ar agor cyfrif ar y cyd heb unrhyw gyfleuster gorddrafft â chi’ch dau yn cyfrannu swm bach bob mis.\nDefnyddiwch yr arian i rannu’r cyfrifoldeb am un neu ddau o filiau’r aelwyd er mwyn gweld sut byddwch yn dod yn eich blaenau.\nOs oes gennych lawer o arian mewn cynilion, mae’n bosibl y byddwch eisiau agor cyfrif cynilo ar y cyd ble fydd angen i chi’ch dau gytuno cyn y gellir tynnu unrhyw arian ohono.\nMae hwn yn ddull da o ddiogelu rhag un person yn tynnu arian o’r cynilion heb drafod hynny gyda’r llall yn gyntaf.\nDarganfyddwch fwy am ai’r dewis gorau yw cael cyfrif ar y cyd\nPan fydd Credyd Cynhwysol wedi ei sefydlu, bydd y ffordd y byddwch yn cael budd-daliadau yn newid a bydd angen i chi benderfynu ai cael cyfrif ar y cyd yw’r peth gorau i’ch cartref\nDarganfyddwch fwy am Daliadau Credyd Cynhwysol ar y cyd i gyplau\nCewch hyd i awgrymiadau ar siarad â’ch partner am arian ar wefan Relate\nOs ydych yn barod i daclo’ch gwario gyda’ch gilydd, efallai byddwch yn cael Stop Spending – Tips & tools to help you fight yourself yn defnyddiol ar wefan MoneySavingExpert.\nOs bydd sgwrsio yn arwain at ddim ond dadlau (ac yn aml gall problemau mewn perthynas fod yn un o brif achosion gwario cysur), efallai byddwch angen cymorth gan:\nymgynghorydd ar ddyledion; neu\nOs mai dyled afreolus yw'r brif broblem, cysylltwch â gwasanaeth cyngor dyled diduedd am ddim\nYmunwch â’n grŵp Facebook Debt Support Community preifat i helpu i roi syniadau newydd i chi daclo dyledion ac i’ch annog.\nEfallai y bydd amser yn dod pan na allwch weld golau ar ddiwedd y twnnel.\nOs felly, yna mae angen i chi ddiogelu’ch hunan a gweddill y teulu rhag y problemau fydd y gorwario yn eu creu.\nOs oes gennych unrhyw ddyledion ar y cyd, cofiwch eich bod chi’ch dau yn atebol am eu had-dalu’n llawn.\nOs nad yw’ch partner yn talu ei siâr, byddwch yn dal i fod yn atebol.\nFelly peidiwch â chytuno i ddyledion newydd ar y cyd oni bai eich bod yn gwbl fodlon â’r trefniant.\nYn benodol, peidiwch â chytuno i warantu dyledion yn erbyn eich cartref.\nDysgwch sut i leihau neu osgoi fynd i ddyled.\nEr na all cardiau credyd fod ‘ar y cyd’, mae’n gyffredin cael prif ddeiliad cerdyn a defnyddwyr eraill awdurdodedig.\nPan fydd defnyddiwr awdurdodedig yn creu dyled na ellir ei rheoli, cyfrifoldeb y prif ddeiliad yw talu’r ddyled o hyd.\nGall cael eich cysylltu â rhywun arall o safbwynt ariannol effeithio ar eich sgôr credyd, gan olygu y bydd yn anodd, o bosibl, i chi gael credyd newydd.\nOs gallwch, osgowch gyd-gyfrifon banc, cyd-fenthyciadau a chyd-filiau nes bod sefyllfa gredyd eich partner yn gwella.\nDiogelu’ch hun rhag camdriniaeth ariannol\nMae gan bawb yr hawl i annibyniaeth ariannol. Os yw’ch partner yn rheoli’ch arian neu’n rhedeg dyledion i fyny yn eich enw, mae hwnnw’n gamdriniaeth ariannol. Ond nid oes eisiau dioddef ar eich pen eich hun.\nDarganfyddwch fwy yn ein canllaw Amddiffyn eich hun rhag camdriniaeth ariannol